Waris Dirie

Waris Dirie (sündinud 1965) on Somaaliast pärit modell, filminäitleja ja naiste õiguste eest võitleja.

Eesti keeles ilmus romaan 2000. aastal Karin Suursalu tõlkes kirjastuses Sinisukk.

Romaani põhjal valmis 2010. aastal samanimeline film, kus Waris Diried kehastab Liya Kebede. Film võitis San Sebastiani filmifestivalil publiku auhinna kui aasta parim Euroopa film.

Märtsis 2005 sai ta Austria kodakondsuse.


Passionaarsus

Passionaarsus on Lev Gumiljovi etnogeneesi teooria järgi elusaine biokeemilise energia ülejääk, mis tekitab eneseohverdust ja seda tihti illusoorsete eesmärkide pärast. See on vastupandamatu püüdlus mingite eesmärkide teostamisele suunatud tegevustele. Selle eesmärk on passionaarsele isikule hinnalisem ta enese elust ning seda enam ta kaasaegsete ja kaasmaalaste õnnest. Sel pole pistmist eetikaga ja see genereerib sama kergelt nii kangelastegusid kui ka kuritegusid. Passionaarsus välistab vaid ükskõiksuse, kuid ei tee inimest rahvahulki juhtivaks kangelaseks, sest enamik passionaaridest on osa rahvast, määrates selle potentsiaalsuse selles või teises etnose arengu epohhis.


Egon Schiele

Egon Schiele [ˈʃiːlə] (12. juuni 1890 Tulln – 31. oktoober 1918 Viin) oli austria kunstnik. Ta oli Gustav Klimti protežee.

Schiele oli üks 20. sajandi juhtivaid figuurijoonistajaid ja Austria ekspressionismi juhtkujusid. Ta oli märkimisväärne joonistaja, kes kasutas väljendusvahendina peenikest teravat joont ja tegi palju autoportreesid. Ta on tuntud oma teoste intensiivsuse, graafilise stiili ning väändunud figuuride poolest, mis panevad proovile klassikalise ilu mõiste.

Tema lühikest elu saatsid konfliktid ja skandaalid, mis kajastusid tema kunstis erootika ja psühholoogilise pingena. Kuigi Schiele tegutses Viinis ajal, mil seal viljeleti Viini juugendstiili, on tema teosed ekspressionistlike tunnustega: figuuride moonutamine, väljakutsuvad vaatepunktid ja erksad värvid. Värvid ongi Schiele jaoks kõige ekspressiivsem vahend maalikunstis.


Assami keel

Assami keel on peamiselt Indias Assami osariigis räägitav indoeuroopa keelkonna indoiraani harusse kuuluv india keel. Assami keelt räägib emakeelena üle 15 miljoni inimese.

Assami keelt kirjutatakse bengali kirjale väga sarnases assami kirjas.

Lähemad sugulaskeeled on bengali ja oria keel. Keelt on kõige rohkem mõjutanud Tiibeti-Birma keeled ja Austroaasia keeled.


Celle kreis

Celle on kreis (Landkreis) Saksamaal Alam-Saksi liidumaal.

Kreisi pindala on 1554 km². 31. detsembril 2015 elas seal 177 971 inimest.

Sellega külgnevad (põhjast ja päripäeva) Uelzeni kreis, Gifhorni kreis, Hannoveri regioon ja Heidekreisi kreis.


Andrei Kuzmenko

Andrei Kuzmenko (sündinud 10. novembril 1972 Bakuus) on Venemaa sõjaväelane, kindralpolkovnik (2023).


Küprose advokatuur

Küprose advokatuur on Küprose Vabariigi advokaatide kutseühing.

2023. aasta märtsikuu seisuga on neil üle 4500 liikme.

Küprose advokatuur loodi 1960. aastal.


Küprose Ülikool

Küprose Ülikool (kreeka keeles Πανεπιστήμιο Κύπρου Panepistímio Kýprou, türgi keeles Kıbrıs Üniversitesi, inglise keeles University of Cyprus (UCY)) on ülikool Nikosias ja ühtlasi Küprose suurim ülikool.


Elle Kask

Elle Kask (sündinud 1. oktoobril 1958) on Eesti jurist, kohtunik.

1977. aastal lõpetas Tallinna 20. keskkooli. 1985. aastal sai diplomi Leningradi Ülikooli õigusteaduskonnast.

1985–1993 töötas Elle Kask Tallinnas Oktoobri rajooni prokuratuuris (alates 1990 Tallinna linna prokuratuur). Algul oli ta prokuröri abi, hiljem prokurör.

5. oktoobril 1993 nimetas Vabariigi President Riigikohtu üldkogu ettepanekul Elle Kase esimese astme kohtunikuks Tallinna Halduskohtusse.


Dean Spielmann

Dean Spielmann (sündinud 26. oktoobril 1960 Luxembourgis) on Luksemburgi jurist.

1988. aastal sai ta Leuveni katoliiklikust ülikoolist litsentsiaadikraadi õigusteaduses ning jätkas õpinguid Cambridge'i ülikooli Fitzwilliami kolledžis, mille lõpetas 1990. aastal magistrikraadiga.

1989–2004 oli Spielmann Luksemburgi advokatuuri kuuluv advokaat ja töötas lisaks ülikoolis kriminaalõiguse, inimõiguste ning Euroopa Inimõiguste Kohtu menetluse õppejõuna. 1991–1997 oli ta Leuveni Katoliiklikus Ülikoolis teadustöö assistent ning aastatel 1996–2006 Luksemburgi ülikooli kaaslektor. 1997–2009 oli ta ka Nancy II ülikooli õppeülesande täitja ning aastatel 2017–2018 Pariisi riigiteaduste instituudi õppejõud.

Ta määrati 2000. aastal Luksemburgis asuva inimõiguste nõuandekomisjoni liikmeks ja sellena tegutses ta kuni 2004. aastani. Aastatel 2002–2004 oli ta ka Euroopa Liidu Advokatuuride ja Õigusliitude Nõukogu (CCBE) inimõiguste komitee ja kriminaalõiguse komitee liige ning lisaks sellele kuulus ta Euroopa Liidu põhiõiguste valdkonna sõltumatute ekspertide võrgustikku.

Spielmann nimetati 2004. aastal Strasbourgis asuva Euroopa Inimõiguste Kohtu kohtunikuks, temast sai 2011. aastal koja president, 2012. aastal selle kohtu asepresident ning 2012–2015 oli ta EIK president.

Spielmann nimetati Euroopa Liidu Üldkohtu kohtunikuks 13. aprillil 2016 ja koja presidendi ülesandeid on ta täitnud alates 30. septembrist 2019.

Dean Spielmann on arvukate teoste ja artiklite autor ning mitme õigusalase perioodikaväljaande teadusnõukogu ja toimetuse liige.


Tšehhi Vabariigi Ülemhalduskohus

Tšehhi Vabariigi Ülemhalduskohus on Tšehhi Vabariigi kõrgeim kohus haldusasjades.


Ánna Markoullí

Ánna Markoullí (Άννα Μαρκουλλή, sündinud 1974 Nikosias) on Küprose jurist.

1995. aastal sai ta East Anglia Ülikoolist diplomi õigusteaduses ja 1996. aastal Bristoli ülikoolist magistrikraadi õigusteaduses.

1997. aastal võeti Markoullí Küprose advokatuuri liikmeks ning aastatel 1998–2008 töötas ta Küprose Vabariigi õigustalituse Euroopa Liidu õiguse osakonnas.

2005. aastal asus ta tööle Euroopa Ühenduste Kohtusse liikmesriigi lähetatud eksperdina analüüsi ja dokumentatsiooni direktoraadis, kus ta töötas kuni 2007. aastani. Seejärel töötas ta aastatel 2008–2016 Euroopa Komisjoni õigustalituses. 2012. aastal osales ta õigusnõunikuna Küprose Euroopa Liidu Nõukogu eesistujariigiks olekuga seotud töö korraldamises.

13. aprillil 2016 nimetati Ánna Markoullí Euroopa Liidu Üldkohtu kohtunikuks. Kaaskohtunikud valisid ta 30. septembril 2019 teise koja presidendiks.


Fredrik Schalin

Fredrik Schalin (sündinud 1964 Nikosias) on Rootsi jurist.

1991. aastal sai ta Stockholmi Ülikoolist diplomi õigusteaduses.

Fredrik Schalini esimene erialane ametikoht oli Södertälje esimese astme kohus, kus ta aastatel 1991–1993 töötas nõunikuna. 1994–1995 oli ta nõunik Svea apellatsioonikohtus. Aastatel 1995–1996 oli ta Gotlandi esimese astme kohtus ja Norrtälje esimese astme kohtu kohtunik ning seejärel aastatel 1996–1997 Svea apellatsioonikohtu kohtunik.

1997. aastal asus Schalin tööle Rootsi rahandusministeeriumi parlamendikomisjoni aseesimehena ning 1999. aastal nimetati ta Rootsi välisministeeriumi Euroopa asjade õigusnõunikuks.

1998. aastal asus Schalin Euroopa Kohtu teenistusse kohtunik Hans Ragnemalmi õigusnõunikuna ning aastatel 1999–2006 oli ta kohtunik Stig von Bahri õigusnõunik.

Pärast Rootsi naasmist töötas Schalin aastatel 2006–2008 juristina. 2008. aastal võeti ta Stockholmi advokatuuri liikmeks, misjärel ta töötas advokaadina. Kohtusüsteemi asus ta uuesti tööle 2009. aastal, mil temast sai Södertörni esimese astme kohtu kohtunik ja hiljem koja president. Sellel ametikohal töötas ta kuni 2016. aastani.

Schalin on samuti tegutsenud õppejõuna, olles aastatel 2006–2008 Stockholmi ülikooli lektor. Alates 2011. aastast on ta õppejõud Rootsi kohtunike akadeemias (Domstolsakademinis).

Fredrik Schalin nimetati Üldkohtu kohtunikuks 8. juunil 2016 ja seejärel 19. septembril 2022 koja presidendiks ning sellel ametikohal on ta tänase päevani.


Michal Bobek

Michal Bobek (sündinud 30. augustil 1977 Chrudimis) on Tšehhi jurist.

2011. aastast on tal doktorikraad õigusteaduses.

2015–2021 oli ta esimene jurist Tšehhi Vabariigist, kes on nimetatud Euroopa Kohtu kohtujuristiks.

2022. aastast on ta Tšehhi Vabariigi Ülemhalduskohtu kohtunik.


There are unknown unknowns

"There are unknown unknowns" (eestikeelses vabatõlkes "On olemas teadmata mitteteadmised" või "On olemas tundmatud tundmatud") on fraas repliigist, mille Ameerika Ühendriikide tollane kaitseminister Donald Rumsfeld andis pressikonverentsil esitatud küsimusele 12. veebruaril 2002.

Suurbritannia liikumine Plain English Campaign kuulutas Rumsfeldi repliigi 2003. aasta "Foot in Mouth" auhinna laureaadiks. Auhinda antakse igal aastal kõige hämmastavamatele ja seletamatutele avaliku elu tegelaste väljaütlemistele.


PM-43

120-mm polgu miinipilduja mudel 1943 (PM-43) oli 120 mm Nõukogude Liidu Punaarmee relvastuses olnud miinipilduja.

Miinipilduja mudel 1943 (PM-43) oli Nõukogude miinipilduja PM-38 edasiarendusmudel.


Lõuna-Eesti Postimees

Lõuna-Eesti Postimees on Eesti ajaleht.

Ajaleht ilmub selle nime all alates aastast 2017, sagedusega kolm korda nädalas.

Lõuna-Eesti Postimehele eelnes 110 aasta jooksul Valgas ilmunud ajaleht paljude erinevate nimedega. Nimevahetuse puhul kirjutas 2017. aastal Sirli Homuha, lehe peatoimetaja: "5. novembril saanuks järjest Valgamaalase nime all ilmumisest 29 aastat. Eelnevalt ilmus leht 26 aastat Kommunisti nime all, enne seda 10 aastat Valga Kommunisti, kaks aastat Valga Bolševiku ja kuus aastat vahepeal Valgamaalase nimega. Veelgi varem on ajaleht kandnud veel Valga Teataja, Valga Enamlase, Lõuna-Eesti ja Rajalase nime, päris algusaegadel aga Kodumaa Uudiste ja Sõna nime."


Ukraina nimi

Nime Ukraina (ukraina keeles Україна, latiniseeritult Ukraina, Вкраїна, latiniseerituna: Vkraina) kasutati esimest korda Kiievi-Vene territooriumi osa kohta 12. sajandil. Seda nime on kasutatud mitmel moel alates 12. sajandist, viidates arvukatele maadele Poola ja Kiievi-Vene või selle järglasriikide piiril ning alates 16. sajandist konkreetselt ukrainlastega asustatud maade kohta. Ukraina valitsus ja paljud ingliskeelsed meediaväljaanded on sõna "the Ukraine" kasutamise ametlikult tauninud.

Ukraina on riigi ametlik täisnimi, nagu on märgitud iseseisvusdeklaratsioonis ja põhiseaduses; ametlikku alternatiivset pikka nime pole. Aastatel 1922–1991 oli Ukraina Nõukogude Liidu koosseisus asuva Ukraina NSV mitteametlik nimi (Saksamaa annekteerituna aastatel 1941–1944 Ukraina Riigikomissariaat). Pärast Vene revolutsiooni aastatel 1917–1921 olid seal lühiajaline Ukraina Rahvavabariik ja Ukraina riik, mida 1918. aasta alguses tunnistati koosnevana üheksast endise Venemaa Keisririigi kubermangust (ilma Tauria kubermangu Krimmi poolsaareta), lisaks Chełmi ja Venemaa lõunaosa Hrodna kubermang.


John Carr

John Carr (perenimi ka Karr; mai 1849 (ristimine 20. mai 1849) Preston, Lancashire, Inglismaa – 22. mai (vkj)/ 4. juuni 1911 Tallinn) oli Eesti ettevõtja.

Ta töötas Inglismaal puuvillatööstuse juhina.

1878. aastast oli ta Kreenholmi manufaktuuri direktori asetäitja ja 1892. aastast tehniline direktor.

Ta kolis 1899. aastal Tallinna ning hakkas seal juhtima Balti puuvillavabrikut ja köievabrikut.

Ta suri Tallinnas oma kodus (vabrikute direktori elamus) ja maeti 7. juunil (25. mail vkj) 1911 Tallinna Kopli kalmistule.


Oskar Punga

Oskar Punga (sündinud 26. mail 1994) on eesti näitleja.

Ta on lõpetanud 2020. aastal Eesti Muusika- ja Teatriakadeemia lavakunstikooli 29. lennu näitlejana. Sama aasta suvest alates töötab ta Ugala teatris.


Neelupõletik

Neelupõletik e kurgupõletik e farüngiit, on neelu limaskesta äge põletik.

Neelupõletik on Eesti külmas kliimas üks kõige sagedamini levinumaid põhjuseid arsti juurde pöördumiseks. Haigus esineb igas vanuses inimestel, põhiliselt külmadel aastaaegadel. Kurgupõletikku tuleb eristada angiinist e kurgumandlite põletikust, kuna kaebused on mõlema haiguse puhul väga sarnased. Äge neelupõletik on üldine neelu limaskesta põletik ja võib esineda ka siis, kui mandlid on ära opereeritud. Tavaliselt kestab farüngiit 5-10 päeva.

Ägedat neelupõletikku põhjustab kõige sagedamini viirus, aga vahel võivad tekitajateks olla bakterid. Bakterid ja viirused tekitajad levivad õhu kaudu ja satuvad sissehingamisel neelu limaskestale põhjustade seal põletiku.

Ägeda neelupõletiku puhul esinevad üldsümptonid nagu palavik, peavalu, lihasvalud, väsimus ja isutus. Üldsümptomid on iseloomulikud peaaegu kõikidele ägedatele põletikkudele. Lisaks esineb veel kurguvalu ja valulikkus neelamisel. Sageli kaasneb ka nohu ja köha, mis viitab just viiruslikule põletikule. Kaela lümfisõlmed võivad olla suurenenud ja valulikud, mis on tingitud sellest, et inimese immuunsüsteem võitleb põletiku tekitajaga.

Põhiline diagnoosimise meetod on vaatlus, mille käigus vaadeldakse neelu, surudes spaatliga keel kergelt alla. Kurgulima külv näitab, millised mikroobid kasvavad neelus. See uuring võidakse teha sellisel juhul, kui tekib kahtlus, et põletiku tekitajaks on hoopis bakter.

Kuna põhiliselt on põletiku tekitajateks viirused, on vajalik vaid üldine toetav ja sümptomaatiline ravi: piisav puhkamine ja palaviku alandamine, vajadusel võtta ka paratsetamooli. Neelu valu leevendavad paikselt kasutatavad aerosoolid nt. hexoral sprei, taruvaigu ja saialille aerosool ja soojad joogid. Tablettravi antibiootikumidega osutub vajalikuks sellisel juhul, kui tegemist on bakteriaalse põletikuga. Esmavaliku ravimiks on penitsilliin või amoksitsilliin. Ravikuuri kestuseks on 7-10 päeva.


Prima ballerina assoluta

Prima ballerina assoluta (itaalia keelest 'absoluutne esibaleriin') on nimetus, mida on antud kõige väljapaistvamatele balletitantsijannadele. See on haruldane auavaldus, mis on traditsiooniliselt antav ainult oma põlvkonna kõige erakordsematele tantsijatele.

Algselt inspireeritud vararomantilise balleti itaalia ballettmeistritest, mis sõna otseses mõttes tähendas absoluutset esibaleriini, anti aunimetus priimabaleriinile, keda peeti erakordselt talendikaks ja kelle taset peeti teiste juhtivate baleriinide omast kõrgemaks.

Tänapäeval kasutatakse seda austavat nimetust väga harva ja hiljutised sedalaadi auavaldused on olnud tavaliselt sümboolsed, kas tunnustuseks mainekale rahvusvahelisele karjäärile või erakordse teenistuse eest konkreetsele balletikollektiivile. Puuduvad universaalsed protseduurireeglid selle nimetuse määramiseks. Tavaliselt annab sellise nimetuse balletikollektiiv, kuid mõnele tantsijatarile on valitsus või riigipea selle nimetuse ametlikult heaks kiitnud, mõnikord pigem poliitilistel kui kunstilistel põhjustel.


Mustand:BMW N73

BMW N73 on vabalthingav V12 bensiinimootor, mis asendas BMW M73 ja mida toodeti aastatel 2003–2016. Seda kasutati BMW 7. seeria ja Rolls-Royce Phantomi mudelites.

N73 oli maailmas esimene seerias toodetud V12 mootor, mis kasutas bensiini otsesissepritset.

Võrreldes eelkäijaga M73-ga on N73-l kaks ülanukkvõlli (DOHC), topelt-VANOS (muutuv klapiajastus) ja valvetronic (muutuv klapitõste).


Salvkaev

Salvkaev ehk šahtkaev on veehaare, mis rajatakse maapinda, käsitsi labidaga kaevates või ekskavaatoriga. Tavaliselt on salvkaevu sügavus 5–10 meetrit, kuigi mõned kaevud võivad olla ka sügavamad. Salvkaevu läbimõõt on umbes meeter. Salvkaevu rajamiseks kasutatakse selleks ettenähtud masinaid (nt traktor või kopp) ja ehitusmaterjalidena võib kasutada raudkive, betoonrõngaid või muud.


Jarmak

Oleksandr Jarmak (ukraina keeles Олександр Валентинович Ярмак, sündinud 24. oktoobril 1991) on Ukraina hiphop muusik. Jarmak esitab laule nii vene kui ukraina keeles. Tema laulude teemad ulatuvad huumorist ja armastusest sotsiaalse ebaõigluseni. Jarmak on ilmunud ka sarjas Yak hartuvavsya Style.


2B9 Vassiljok

2B9 Vassiljok on Nõukogude Liidu ja Venemaa relvastuses olev 82 mm automaatmiinipilduja. GRAU indeks 2B9.


Donetski akadeemiline piirkondlik draamateater

Donetski akadeemiline piirkondlik draamateater (ukraina keeles Донецький академічний обласний драматичний театр) oli teater Lõuna-Ukrainas Mariupolis. Kaasaegne teater ehitati 1960. aastal endise Maarja-Magdaleena kiriku ligikaudsesse asukohta. Teater hävis suures osas Venemaa õhurünnakutes 16. märtsil 2022, mille tagajärjel hukkus umbes 600 teatris varjunud tsiviilisikut.

Teater oli enne akadeemilise staatuse andmist 2007. aasta novembris tuntud kui Donetski piirkondlik draamateater.


Kõikehõlmav ja Progressiivne Leping Vaikse Ookeani Üleseks Partnerluseks

Kõikehõlmav ja Progressiivne Leping Vaikse Ookeani Üleseks Partnerluseks (inglise Comprehensive and Progressive Agreement for Trans-Pacific Partnership), eesti keeles tuntud ka oma ingliskeelse lühendi CPTPP järgi ning oma eelkäija järgi kui Vaikse ookeani vabakaubandusleping, on rahvusvaheline majandusblokk India ja Vaikse ookeani piirkonnas. Lepe sõlmiti 2018. aasta märtsis 11 riigi vahel: Austraalia, Brunei, Kanada, Tšiili, Jaapan, Malaisia, Mehhiko, Uus-Meremaa, Peruu, Singapur ja Vietnam. Vabakaubanduslepingu eesmärk on vähendada kaubandustariife liitunute vahel ning see sisaldab lubadust kaotada või vähendada kaubandustasusid 95 protsendi ulatuses. Praeguseks moodustab blokk turu, mis hõlmab pool miljardit elanikku ja 13,5 protsenti maailma majandusest.


Vaikse ookeani ülese Partnerluse Kõikehõlmav ja Progressiivne Lepe

suuna Kõikehõlmav ja Progressiivne Leping Vaikse Ookeani Üleseks Partnerluseks


Võrguprotsessor

Võrguprotsessor on integraallülitus (ingl k integrated circuit), mille põhifunktsionaalsus on suunatud võrgutoimingute töötlemisele. See kuulub rakenduspõhiste integraallülituste hulka (ingl k Application-specific integrated circuit, lühend ASIC).

Võrguprotsessorid on suures osas erinevad arvuti üldise otstarbega protsessoritest, mida kasutatakse laialdaselt erinevates elektroonikaseadmetes. Võrguseadmetes on võrguprotsessor arvuti emaplaadiprotsessori analoog.

Enamasti on võrguprotsessori puhul tegemist tarkvaraliselt programmeeritava seadmega, mida on optimeeritud andmepakettide töötlemiseksSellist funktsionaalsust on vaja anmepakette töötlevas seadmes, mis peab suutma kiiresti andmeid vastu võtta ja edastada. Võrguprotsessorid on kasutusel erinevates võrguseadmetes, näiteks ruuterites ja kommutaatorites.


Reegel

Reegel (saksa keeles Regel) on juhis, mis on tuletatud teatud seaduspärasustest, kogemustest ja teadmistest, kehtestatud kokkuleppega ning on konkreetse valdkonna esindajate jaoks siduv.


Haisnes

Haisnes on vald Põhja-Prantsusmaal Pas-de-Calais' departemangus.

Endine söekaevanduslinn, nüüdne kergetööstus- ja põllumajandusvald asub u. 14 km Béthune'ist idas ja 26 km Lille'ist edelas, teede D163 ja D947 ristumiskoha ümbruses.


57 mm tankitõrjekahur M1943 (ZiS-2)

57 mm tankitõrjekahur M1943 (ZiS-2) (vene keeles 57-мм противотанковая пушка образца 1941/1943 (ЗиС-2)) oli Nõukogude Liidu 57-millimeetrine tankitõrjekahur. Lühend "ZiS" märkis tootjat: Stalini-nimelist 92. suurtükitehast. GRAU indeks 52-P-271.


Ham-en-Artois

Ham-en-Artois on vald Põhja-Prantsusmaal Pas-de-Calais' departemangus.

Põllumajandusküla asub u. 14 km Béthune'ist loodes ja 45 km Lille'ist läänes, teede D91 ja D94 ristumiskoha ümbruses. Läbi valla voolab kaks väikest oja: Guarbecque ja Fauquethun.


Hermin

Hermin on vald Põhja-Prantsusmaal Pas-de-Calais' departemangus.

Väike põllumajandusküla asub u. 23 km Arrasist loodes, teede D72 ja D341 ristumiskoha ümbruses. Läbi valla voolab väike Hermini oja.


Passaaž (muusika)

Passaaž on muusikas peamiselt astmelist liikumist sisaldav figuratsioon.

Itaalias 16. sajandi lõpust 18. sajandini oli passaaž nii vokaal- kui ka instrumentaalmuusikas põhiliselt improviseeritud astmelist liikumist sisaldav figuratsioon. Varabarokkmuusikas võis see sõna viidata ka ornamentikale üldiselt, sealhulgas ornamentidele, nagu triller ja grupeto, aga ka diminutsioonile.

Mõlemad tähendused ilmuvad juba Rognoni raamatus "Selva de varii passaggi" (1620). Rousseau (Dictionnaire de musique, 1767) tõlkis itaaliakeelse passaggio prantsuskeelseks vasteks passage, märkides, et passažide laulmine oli itaalia lauljate seas tavalisem kui prantsuse lauljate seas.

Tänapäeval mõistetakse passaaži all nii vokaalset kui ka instrumentaalset, tihti efektset ja virtuoosset mängu- või lauluvõtet, mis seisneb hulga kiirete helide esitamises meloodia kahe põhiheli vahel. Passaažid võivad olla, kuid ei pea olema meetrilise struktuuri osad. Tänapäeval võivad passaažid lisaks astmelisele liikumisele sisaldada ka suuremad hüppeid, mis lähendab passaaži arpedžole.


Tõukejõud

Ühenimeliste ehk samamärgiliste laengutega (st kahele positiivse laenguga või kahele negatiivse laenguga) osakesele või kehale) osakestele või kehadele mõjub vastastikune tõukejõud.


Tõmbejõud

Erinimeliste ehk vastasmärgiliste laengutega osakestele või kehadele (st ühele positiivse laenguga osakesele või kehale ning ühele negatiivse laenguga osakesele või kehale) mõjub vastastikku tõmbejõud


Ljubov Pantšenko

Ljubov Mõhhailivna Pantšenko (ukraina keeles Любов Михайливна Панченко; 2. veebruar 1938 – 30. aprill 2022) oli Ukraina visuaalkunstnik ja moelooja. Ta oli Ukraina Naisliidu liige. Ta kuulus kunstnike rühma Kuuekümnendate inimesed, kes taaselustasid Ukraina kultuuri Hruštšovi sula ajal.


Fugaato

Fugaato (itaalia keeles fugato) on muusikas homofoonilisse heliteosesse põimitud fuugataoline, enamasti lühike kontrapunktiline fragment.

Kuigi fugaato meenutab fuugat, ei toimu selle puhul tavaliselt teema läbiviimist kõigis häältes. Fugaatod võivad sageli olla ka vaid mõne takti pikkused.

Fugaato näiteid leidub enamikus Bachi klavessiinikontsertides ja -partiitades, Brandenburgi kontsertide nr 2 ja 5 lõpuosades, Prantsuse avamängude kiiretes keskosades ja orkestrisüitide esimestes osades. Händel on fugaatot oskuslikult kasutanud oratooriumi "Messias" "Halleluuja" kooris. Mozart on sümfoonia "Jupiter" viimasesse ossa kirjutanud põneva fugaato. Laialdaselt tuntuks on saanud ka Beethoveni 9. sümfoonias ja Bruckneri 5. sümfoonias leiduvad fugaatod. Šostakovitši 4. sümfoonias viib fugaato esimese osa kulminatsioonini.


Ivankivi ajaloo- ja koduloomuuseum

Muuseumi kogusse kuulusid kunstnik Marija Prõmatšenko tööd ning Hanna Verese ja tema tütre Valentina tekstiilikunst. Prõmatšenko karjäär sai alguse Ivankivi tikkimisühistute ühingust. Muuseumi kogus oli ka loodusteaduslikke eksemplare ja arheoloogilisi esemeid. Muuseumi hävimine viis potentsiaalselt üle kahekümne kunstnik Marija Prõmatšenko teose kaotuseni.


Kõlu

Kõlu oli küla Harjumaal, Harju-Jaani kihelkonnas, Anija mõisa maal. Küla jääks tänapäeval Anija valda, Lilli ja Kuusemäe külade piirile, Jägala jõe äärde. Küla kadus 19. sajandi lõpuks. Lähedale jääb ka ajalooline Pirsu küla, mis on samuti tänapäeval Lilli osa.

Taani hindamisraamatus on kohta nimetatud kui Køhoy, ning tegemist oli ühe suurima külaga ümbruskonnas.


Jan Teevet

Jan Teevet (sündinud 11. jaanuaril 1994 Saaremaal) on eesti lavastaja ja dramaturg.

Jan Teevet on lõpetanud Eesti Muusika- ja Teatriakadeemia lavakunstikooli 28. lennu (juhendajad Mart Koldits ja Anne Türnpu) lavastajana.

Ta oli Paide teatri asutaja ja kunstiline juht aastatel 2018–2022.

2023. aastal asutas koos lavastusdramaturg Oliver Issakuga Kohtumiste ja Mitte-Kohtumiste Instituudi.


Kuindži kunstimuuseum

Kuindži kunstimuuseum (ukraina keeles Художній музей імені Куїнджі) oli kunstimuuseum, mis asus Ukrainas Mariupoli linnas. Linnas sündinud kunstniku Arhip Kuindži elu ja loomingu muuseum avati 30. oktoobril 2010.

Muuseum hävis õhurünnakus 21. märtsil 2022 Mariupoli piiramise ajal. Kuindži kolme originaalteost muuseumis sel ajal ei olnud, küll aga oli seal teiste kunstnike teoseid.


Ritšerkaar

Ritšerkaar (itaalia keeles ricercare, otsima) on muusikas imitatsioonil põhinev mitmehäälne polüfooniline muusikažanr, mis omas olulist rolli fuuga kujunemisel.


Tenor (partii)

Tenor (ladina keeles tenere, hoidma) on keskaja ja renessanssmuusikas polüfoonilise faktuuri nö kandev partii, millega suhtes loodi muud partiid.

Kuna umbes 1300. aastal kirjeldas Johannes de Grocheio tenorit kui polüfoonia põhihäält, mis ei olnud laenatud gregooriuse koraalist, annab see põhjust arvata, et enne 1300. aastat nimetati partiid tenoriks ainult siis, kui see ei olnud pärit gerogooriuse koraalist või kui gregooriuse koraal ei olnud teada.

Seevastu 14. sajandi allikates märgiti iga kandev hääl tenoriks, kui see liikus pikemates helivältustes ning selle helide helikõrgused olid laenatud varasemast gregooriuse koraalist, mida nimetati ka cantus firmus'''eks. 15. sajandil oli selline arusaam muutunud üldlevinuks.

Kuna keskaja- ja renessansspolüfoonias enne aastat 1400 ja sageli ka pärast seda loodi kontrapunkt kõigis teistes häältes tavaliselt struktuurselt fundamentaalse tenori suhtes, siis kõik oma aja kontrapunkti käsitlevad tekstid puudutasid eelkõige diskantuse (discantus) suhet tenoriga. 15. sajandil säilitas peaaegu kogu polüfoonia diskantuse ja tenori kindlalt "lahutatud" suhte isegi siis, kui faktuur sisaldas juba mitmeid teisi tenorist nii kõrgemaid kui ka madalamaid partiisid.

Kuigi 16. sajandil tenor-diskantus kontrapunktilise paari hegemoonia lagunes, sest täielikult imitatsioonline polüfoonia arendas välja oma nõuded ja reeglid, jäid paljud vanad reeglid siiski kehtima ja endiselt jätkus traditsioon anda nimetus "tenor" igale cantus firmust esitavale häälele .

Tänapäeval on kahtluse alla seatud varasem kauaaegne oletus, et 13. sajandi muusikud nimetasid polüfoonilise faktuuri alumist partiid "tenoriks", kuna see justkui "hoidis" juba olemasolevat gregooriuse koraali. Selline arusaam põhines lõigul Johannes de Garlandia 13. sajandi teisel veerandil loodud teosest "De mensurabili musica", kus viites kahele polüfoonilisele partiile, primus cantus ja secundus cantus öeldakse, et "tenori" partii on see, mida nimetatakse primus cantus (a parte tenoris, qui dicitur primus cantus). Tõenäoliselt on antud lause tegelik tähendus selles, et esimest rida, mille helilooja polüfoonilises faktuuris kirjutas, nimetati tenoriks, kuna see "hoidis" või "toetas" kontrapunkti harmoonilist struktuuri. Sellise tähenduse annavad ka kaks hilisemat traktaati, Kölni Franco "Ars cantus mensurabilis" (ca 1250) ja umbes 30 aastat hiljem ilmunud anonüümne traktaat St Emmeramist. Viimane võrdsustab mõiste tenor aluse ehk fundamentumi mõistega. Arvestades asjaolu, et peaaegu kõik varajase polüfoonia häälte nimetused tulenevad tegelikult muusika loomeprotsessist, vrd. näiteks 14. sajandi alguses kasutsele tulnud kontratenor kui tenori vastupartii või 15. sajandi lõpu basis-tenor ehk tenor, mis toimib alusena, on sõna 'tenor' algse tähenduse selgitus täiesti usutav.

14. sajandi lõpus ja 15. sajandi alguses seostati polüfoonias iga tenoripartii peaaegu alati kontratenori partiiga. Need kaks liini, mis tessituuriliselt tihti kattuvad, jagasid nii harmoonilise vundamendi kui ka ühtlustava partii funktsioone. Kontratenorit nimetati vahel ka sõnaga concordans, mis prantsuse keeles püsis veel kuni 19. sajandini baritonipartii nimetusena.

15. sajandi lõpul arenes kolmehäälsusest välja neljahäälsus. Kompositsioonis võeti kasutusele contratenor bassus, mis võttis endale harmoonilise vundamendi rolli. Seejärel eristusid tenor ja kontratenor üksteisest selgemini ning vana kontratenor sai tuntuks kui contratenor altus. See kippus olema ulatuselt veidi kõrgem kui tenor ning seetõttu hakkas sõna 'tenor' üha enam viitama hääleulatusele.

14. sajandi lõpus ja 15. sajandil kasutati prantsuse sõna tenoriste või tenoristre ja itaalia tenorista kõrgelt kvalifitseeritud laulja kohta, kes oli võimeline esitama nii polüfoonilises faktuuris nii kontratenori kui ka tenorist allapoole jäävaid partiisid. Sõna 'tenor' kippus aegamööda kinnistuma nimetusena silmapaistvamatele lauljatele, kellest mõned näivad olevat tegutsenud ka koorijuhina. 15. sajandi lõpus, kui neljahäälne polüfoonia muutus normiks, anti mõnele lauljale sellised tiitlid nagu tenorista basso, controriste, contro alto või lihtsalt contro. Sellest terminoloogilisest segadusest tekkis aga järk-järgult sõna tenore'', mis kinnistus tenoriparii mõiste nimetusena selgelt koos partiiraamatute ilmumisega.


Muusikaline kuulmine

Muusikaline kuulmine on inimese võime ja oskus tajuda helide vältus-, kõrgus-, valjus- ja tämbrisuhteid.

Helikõrguste tajumisel eristatakse suhtelist ja absoluutset kuulmist.

Muusikalist kuulmist uuritakse eelkõige kui kognitiivset taju, võimet pidada heli objektiivseks füüsikaliseks nähtuseks ja uurides selle muutumist närviimpulssideks. Kognitiivse lähenemise korral uuritakse, kuidas närviimpulsse konstrueeritakse helikeskkonna representatsioonina.

Muusikalise kuulmise puhul tuleb arvestada, millist tähelepanu kuulaja helidele pöörab, sest kuulaja valib välja muusikalise struktuuri elemendid, mis talle tunduvad muusikasse kuuluvat, jättes tähelepanuta ümbritsevad mürad ja muud helid, millel tema mõttelise konstruktsiooni kohaselt muusikaline tähendus puudub. Näiteks võib laulu kuulaja jätta tähelepanuta sõnade tähenduse, kuid mitte nende prosoodia, alliteratsiooni või rütmi, sest need osalevad muusikas.

Muusikalist kuulmisega on tegeldud nii filosoofias (Diderot, Husserl), muusikateaduses kui ka kognitiivteadustes.

Muusikapedagoogikas tegeldakse muusikalise kuulmise arendamisega, kuulates tähelepanelikult helisalvestisi, harjutadades õpilasi eristama muusikalisi struktuure.


Ehitise kasutusluba

Ehitise kasutusluba (ingl use permit) on kohaliku omavalitsuse (KOV) nõusolek, et valminud ehitis või selle osa vastab ettenähtud nõuetele ja ehitusloa taotlemisel esitatud ehitusprojektile ning valminud ehitist või selle osa võib kasutada vastavalt otstarbele.

KOV alustab menetlust ja määrab komisjoni koosseisu hoone ülevaatuseks. Komisjoni koosseisu kuulub Päästeameti esindaja. Päästeasutus ei vii kasutusloa menetlustes ise läbi haldusmenetlust, vaid annab oma heakskiidu või keeldub selle andmisest omavalitsuse menetluses.

Ehitise kasutusluba tuleb taotleda peale ehitustegevuse lõppu ja enne ehitise kasutamisele asumist ehitusseadustiku lisas 2 sätestatud juhtudel. Ehitise kasutusloaga määratakse ehitise kasutamise otstarve või muudetakse seda.

tõendada ehitise nõuetele vastavust kasutusloa andmise ajal; lubada ehitist kasutada kasutusloa taotluses märgitud eesmärgil; määrata ehitise kasutamise otstarve.

Ehitisele kehtivad selle kasutusotstarbest tulenevad nõuded. Ehitise kasutamise otstarvete loetelu kehtestatakse ministri määrustega.


Muusikaline materjal

Muusikaline materjal (saksa keeles musikalisches Material) on muusikavormi paarismõiste, mille all tänapäeval tavaliselt peetakse silmas helisid, millest muusika koosneb.

Sarnaselt skulptuuriga, milles kivi on skulptori materjal, on muusikaline materjal "heli, millega helilooja töötab".

Muusikalise materjali mõiste võttis esimesena kasutusele Adorno oma 1920. aastate ajaloofilosoofilistes kirjutistes.


Kaivere

Kaivere oli küla Harjumaal, Kose kihelkonnas, Alavere mõisa maal. Küla jääks tänapäeval Anija valda, umbes Alavere, Rooküla ja Uuearu külade piiride kohtumispaika, Jõelähtme jõest põhja poole.

Taani hindamisraamatus on kohta nimetatud kui Kaipiaveræ. 1871. aasta kaardil on koha nimeks olnud Kaëwer. Külas on ajalooliselt asunud kõrts.


Mõisaaseme (Kose)

Mõisaaseme oli küla Harjumaal Kose kihelkonnas Alavere mõisa maal (tänapäevase haldusjaotuse järgi Anija valla Rasivere küla keskosas). Külas asus karjamõis.

Taani hindamisraamatus on arvatavasti kohta nimetatud kui Coriakiuæ, kuna 17. sajandist on teateid Kivikurgu talust Mõisaaseme külas. 1467. aastal kutsuti piirkonda aga Mäekülaks (Meckull). Küla maad liideti Rasiverega 1977. aastal.


Tabloited

Tabloited on aastast 2016 tegutsev Eesti punkansambel. Bänd on tuntud DIY-suhtumise, ühiskonnakriitilise lüürika, muusikavideote ning erinevate külalissolistide kaasamise poolest. Tabloitedi tuntuimad lood on Helina Risti lauldud "Hipsterid öös" ja "Blondie" ning Laura Põldvere lauldud "Zeitgeist". Tabloitedi muusika remikse kasutas USA kunstnik Andrea Stanislav aastal 2022 Narva Kunstiresidentuuri näituse ""You Cant't Get There On A Goat" helikujunduseks.

Mart Niineste - vokaal ja kitarr

Sander Päeren - kitarr ja vokaal

Karl Lomp - bass ja vokaal

Henrik Heinmets - trummid

"Vabaduse puiestee" (2016, videosingel)

"Tee ise paremini" (2017)

"Kontsert, mida polnud" (2020)


Klondike (film)

"Klondike" (ukraina keeles Клондайк) on 2022. aasta Ukraina draamafilm, mille kirjutas, lavastas ja monteeris Marõna Er Gorbatš. Filmis mängib Oksana Tšerkašõna rasedat naist, kes elas Vene-Ukraina sõja ja Malaysia Airlinesi lend 17 alla tulistamise ajal Ukraina-Vene piiri lähedal.

"Klondike" esilinastus 21. jaanuaril 2022 Sundance'i filmifestivalil, kus see võitis Maailma kinodraama Režissööri auhinna. Berliini rahvusvahelisel filmifestivalil saavutas see Panorama publikuauhinna kategoorias teise koha. See film valiti esindama Ukrainat 95. Oscarite jagamisel parima rahvusvahelise mängufilmi kategoorias.


Väike noon

Väike noon on intervall, mille astmeline suurus on 9 ja tooniline suurus 6½ tooni.

Väikese nooni enharmooniline intervall on suurendatud oktav.

Väike noon on dissoneeriv intervall.


Suur noon

Suur noon on intervall, mille astmeline suurus on 9 ja tooniline suurus 7 tooni.

Suur noon on dissoneeriv intervall.


Radeon RX 6000 seeria

Radeon RX 6000 seeria on AMD graafikaprotsessorite seeria, mis tuli välja peale Radeon RX 5000 seeriat ja enne Radeon RX 7000 seeriat. Uus graafikaprotsessorite seeria avalikustati 28. oktoobril 2020 ning esimesed kaardid läksid müüki 18. novembril 2020. Radeon RX 6000 seeria graafikaprotsessori peamised konkurendid on Nvidia GeForce 30 seeria ja ka Inteli Arc Alchemisti seeria.


Pikolotrompet

Pikolotrompet on muusikas trompeti perekonna väikseim liige, mille tessituur on oktavi võrra kõrgem kui tavalisel B- või A-trompetil.


Pikoloklarnet

Pikoloklarnet kuulub klarneti perekonda. Transponeeriva instrumendina kõlab see tavaliselt väike sekst kõrgemalt kui kirjutatud (pikoloklarnet in As).


Sopransaksofon

Sopransaksofon on saksofoni perekonda kuuluv suuruselt kolmas puupuhkpill. Transponeeriva muusikainstrumendina kõlab sopransaksofon in B kirjutatust suur sekund madalamal.


Rumcajs

Rumcajs on tšehhi lastekirjaniku Václav Čtvrteki väljamõeldud tegelane, kingsepp-röövel.

Rumcajsi näidati Tšehhoslovakkia lasteekraani-programmil Vecernicek aastatel 1967-1984, kokku 52 jagu. 1970. aastal kirjutas Ctvrtek Rumcajsist ka raamatu.

Legendi kohaselt oli Rumcajs Jicini linna kingsepp, kes pidi tegema kord jalavarjud linnapea Humpalile, kes oli uhke oma suurte jalgade üle. Kuid kui Rumcajs ütles, et oli kord Hradecis näinud veelgi suuremat jalga, sai Humpal vihaseks ning pagendas ta Raholeci metsa. Nõnda sai Rumcajsist Robin Hoodi taoline röövel. Rumcajs elas metsas koopas, tal oli habe metsmesilaste sülemiga ja tammetõrudega laetud püstol. Tema vaenlasteks on linnapea, vürstiisand, vürstinna ja isegi ka Austria keiser.

Rumcajsi lugude tegevusaega ei ole teada, kuid on arvatud, et see toimub umbes 19. sajandi keskel, sest raamatus mainitakse "kral (kuningas) Fricek"it, kelleks on Preisi kuningas Friedrich Wilhelm IV (valitses 1840-1861), lisaks on mainitud keisrinna Betkat, kelleks on ilmselt Austria keisrinna Elisabeth. Lisaks on mainitud äsjast raudtee jõudmist Jicinisse.


Järgnevus (muusika)

Järgnevus ehk suktsessiivsus (ladina keeles successio) on muusikas objektide omadus paikneda või toimuda üksteise järel.

Näiteks pulsi eeldus on löökide järgnevus, rütmi eeldus on helivältuste järgnevus, meloodia eeldus on helide järgnevus, harmoonia eeldus on akordijärgnevus.

Järgnevuse vastandmõiste on üheaegsus.


Üheaegsus (muusika)

Üheaegsus ehk samaaegsus ehk simultaansus (ladina keeles simul, koos, üheskoos) on muusikas objekti omadus toimuda samal ajahetkel.

Näiteks akordi eelduseks on helide üheaegsus.

Muusikas üheaegsuse vastandmõiste on järgnevus.


Kordus (muusika)

Kordus on muusikas vormi kujundav kompositsioonimeetod.

Korduda võib üksik heli (repetitsioon), meloodia, akord või muu muusikaline struktuur.

Kordus võib olla regulaarne või mitteregulaarne.

Kordus võib olla täpne või varieeritud.


Kontrast (muusika)

Kontrast on muusikas vormi kujundav kompositsioonimeetod, mis seisneb vastandlike omadustega muusikalise materjali kõrvutamises.

Kontrast võib olla näiteks rütmiline, meloodiline, harmooniline või tämbriline.


Intel Turbo Boost

Intel Turbo Boost on Inteli poolt välja töötatud tehnoloogia, mis võimaldab protsessoril ajutiselt tõsta oma taktsagedust jõudluse suurendamiseks, lastes endiselt protsessoril töötada tavaolekus baastaktsagedusel. See võimaldab saavutada madalamat energiatarvet, mis tuleb kasuks protsessori jahutamisel ja sülearvutites aku kasutusaja pikendamisel. Kui vajatakse rohkem jõudlust, suurendab Intel Turbo Boost Technology dünaamiliselt protsessori taktsageduse kuni Max Turbo Frequency-ni, tagades protsessorile turvalise temperatuuri ja energiatarbe. See võimaldab suurendada jõudlust programmides mis kasutavad nii ühte kui mitut tuuma. Max Turbo Frequency on taktsagedus, mida protsessor üritab saavutada koormatud olekus. See, kas antud taktsagedus saavutatakse oleneb protsessori koormusest ja protsessori jahutusvõimekusest. Intel Turbo Boost on seda võimaldavatel protsessoritel vaikimisi sisse lülitatud. Kasutaja saab Intel Turbo Boost'i välja lülitada BIOS-i seadetest. Intel Turbo Boost töötab automaatselt ja kasutajapoolne seadistamine pole võimalik.

Seda, kas protsessor toetab Intel Turbo Boost'i saab järgi vaadata Inteli tooteinfo andmebaasist.


Precision Boost Overdrive

Precision Boost Overdrive (PBO) on AMD poolt välja töötatud tehnoloogia, mis võimaldab Ryzen ja Threadripper protsessoritel sobivate tingimuste korral automaatselt tõsta oma taktsagedust üle ettenähtud piiri, pakkudes seeläbi kasutajale paremat jõudlust ilma stabiilsust ohverdamata. PBO tugineb juba olemasolevatele Precision Boost 2 ja eXtended Frequency Range 2 (XFR2) tehnoloogiatele, mis lubavad protsessori taktsagedust suurendada üle ettenähtud taseme. See funktsionaalsus toimib kõige paremini olukorras, kus on kasutusel premium-klassi emaplaat, mis tagab stabiilse toite ning piisavalt hea jahutus, mis suudab hoida protsessori temperatuuri igas olukorras kontrolli all. Precision Boost Overdrive kasutamine tähendab seda, et protsessor kaotab AMD poolse garantii.


SpeedStep

SpeedStep (Algupäraselt koodnimega Geyserville, hiljem ka Enhanced Intel SpeedStep Technology, lühidalt EIST) on Inteli arendatud toitehaldustehnoloogia. Tehnoloogia on sisse ehitatud Inteli protsessoritele alates aastast 2000, ning võimaldab tarkvara abil muuta dünaamiliselt protsessori taktsagedust ning voolutarvet. Taktsageduse muutmine korreleerub protsessori töökiirusega ja võimaldab seega protsessori efektiivsema kasutamise. Tänu SpeedStep tehnoloogiale on Inteli protsessorid omanud märgatavalt paremat energiasäästlikust võrreldes konkurentide protsessoritega.


Ooterežiim

Ooterežiim (inglise Standby mode või Power on Suspend) on vanem unerežiim, mida kasutati varasemates arvutites ja seadmetes. Selles režiimis protsessor on madala energiatarbega olekus ja enamik komponendid peale muutmälu mis säilitab hetkeolekut on välja lülitatud. Ooterežiim ei ole nii energiatõhus kui muutmälule peatamine ja kettale peatamine. On ka olemas "CPU on Suspend" millel on protsessor ka välja lülitatud.


Hesdigneul-lès-Béthune

Väike põllumajandusküla asub umbes 4,8 km Béthune'ist edelas, teede D181 ja D941 ristumiskoha ümbruses, 1,6 km Autoroute A26 liiklussõlmest 6.


Hinges

Hinges on vald Põhja-Prantsusmaal Pas-de-Calais' departemangus.

Põllumajandusküla asub u. 4,8 km Béthune'ist põhjas, teede D182 ja D180 ristumiskoha ümbruses. Canal d'Aire kulgeb valla kirdeosas.


Houchin

Houchin on vald Põhja-Prantsusmaal Pas-de-Calais' departemangus.

Põllumajandusküla asub u. 4,8 km Béthune'ist lõunas, teede D72 ja D171 ristumiskoha ümbruses.


Kuopio piirkond

Kuopio piirkond on piirkond Soomes Põhja-Savo maakonnas.

Soome piirkondadest on Kuopio rahvaarvu poolest 7. kohal.


Riistvaraline kiirendamine

Riistvaraline kiirendamine (ing Hardware acceleration) on arvutitehnika valdkonnas kasutatav meetod teatud arvutusoperatsioonide kiiremaks ja tõhusamaks täitmiseks spetsiaalse riistvara abil. See toob kaasa parema jõudluse ja efektiivsuse paljudes operatsioonides. Enamik operatsioone saab täita keskprotsessoril (CPU-l), kuid see võib olla aeglane ja ebaefektiivne. Mõningaid operatsioone saab teha oluliselt kiiremini ja efektiivsemalt spetsiaalse riistvara abil.

Digitaalarvutite maailmas on protsessoreid alates üldotsparbelitest protsessoritest täielikult kohandatud riistvarani. Üldotstarbelise protsessori valimine pakub tavaliselt kasutajale lihtsamat ja kasutajasõbralikumat kogemust tänu laiemale ühilduvusele ja tarkvaratoele. Ent samal ajal võib see kaasa tuua halvema tõhususe ja arvutusvõime võrreldes spetsiaaliseeritud või kohandatud lahendustega. Kasutajad peavad tasakaalustama mugavuse ja jõudluse vahel, valides vastavalt oma vajadustele ja eesmärkidele sobiva protsessori.

Enamus arvuteid kasutab riistvaralist kiirendamist mingil moel. Personaalarvutites on CPU enamus protsesside jaoks ja graafikaprotsessor (GPU) pildi näitamiseks.


Houdain

Houdain on vald Põhja-Prantsusmaal Pas-de-Calais' departemangus.

Endine söekaevanduslinn, nüüdne kergetööstus- ja põllumajanduslinn asub u 4,8 km Béthune'ist lõunas, teede D86, D301 ja D341 ristumiskoha ümbruses. Valla territooriumil ühinevad väikesed jõed Lawe ja Blanche.


Kirde-Savo piirkond

Kirde-Savo piirkond on majanduspiirkond Soomes Põhja-Savo maakonnas.

Kirde-Savos tõi aastatel 2008–2010 äkilised struktuurimuutused kaasa piirkonna suure tööandja Stromsdali pankrotti minek.


Varkause piirkond

Varkause piirkond on piirkond Soomes Põhja-Savo maakonnas.

Sinna kuuluvad Joroineni vald, Leppävirta vald ja Varkause linn.

Enne 2021. aastat kuulus Joroineni vald Pieksämäki piirkonda.


GeForce 40 seeria

GeForce 40 seeria on Nvidia graafikaprotsessorite põlvkond, mis järgneb GeForce 30 seeriale. Uus generatsioon avalikustati 20. septembril 2022 Nvidia poolt nende GPU tehnoloogia konverentsil (GTC 2022). Esimesena ilmus turule RTX 4090 12. oktoobril 2022. RTX 4080 jõudis turule 16. novembril 2022, RTX 4070 Ti ilmus 5. jaanuaril 2023 ning RTX 4070 ilmus 13. aprillil 2023.


Poolkadents

Poolkadents (inglise keeles imperfect cadence, half cadence, half close, semi-cadence, prantsuse keeles cadence suspendue, saksa keeles Halbschluss, itaalia keeles cadenza sospesa ) on muusikas kadents, mis peatub dominandil.


Täiskadents

Täiskadents on muusikas kadents, mis lõpeb toonikaga.

Üldiselt peetakse täiskadentsiks autentset kadentsi (prantsuse keeles cadence parfaite, cadence authentique; saksa keeles Ganzschluss, vollkommene Kadenz; itaalia keeles cadenza perfetta, cadenza intera) V-I, kusjuures mõlema akordid puhul eeldatakse, et põhiheli on bassis.

Vahel on täiskadentsi mõistet laiendatakse ka plagaalsele kadentsile (prantsuse keeles cadence plagale; saksa keeles plagale Kadenz; itaalia keeles cadenza plagale) IV-I.


Brendan Fraser

Brendan James Fraser (sündinud 3. detsembril 1968 Indianapolises) on Kanada-USA näitleja, kes saavutas tuntuse komöödiates ja koomilistes seiklusfilmides nagu "Koopamees" ("Encino Man", 1992), "Džungli George" ("George of the Jungle", 1997), "Muumia" ja selle järjed. Filmi "Vaal" (2022) peaosa täitmise eest pälvis ta parima meespeaosatäitja Oscari.

1998–2007 oli ta abielus näitlejanna Afton Smithiga. Neil on kolm poega.

Fraseri emapoolne onu, George Genereux, tuli Kanada eest võisteldes 1952. aastal olümpiavõitjaks jahilaskmise kaevikrajal.


C-SPAN

Kaabel-satelliitlevivõrk (inglise keeles Cable-Satellite Public Affairs Network, lühend C-SPAN) on 1979. aastal kaabeltelevisioonisektori poolt mittetulundusliku avalik-õigusliku teenusena loodud Ameerika Ühendriikide kaabel- ja satelliittelevisioonivõrk. See edastab Ameerika Ühendriikide valitsuse menetlusi ja muid avalik-õiguslikke programme. C-SPAN on eraõiguslik, mittetulunduslik organisatsioon, mida rahastavad kaabeltelevisiooni- ja satelliitsideoperaatorite tütarettevõtted. Peamiselt avaliku poliitika teemadele keskenduv C-SPAN ei edasta üheski oma võrgus ega raadiojaamas reklaami, ega küsi ka rahalisi annetusi ega toetusi. C-SPAN tegutseb sõltumatult; kaabeltelevisiooni sektor ja kongress ei kontrolli C-SPANi programmide sisu.


Deljatõn

Deljatõn (ukraina keeles Делятин) on alev Ukrainas Ivano-Frankivski oblastis Nadvirna rajoonis, Deljatõni valla keskus. Deljatõn asub Pruti jõe ääres.

Asulat on esmamainitud 1400. aastal. 1645. aastal ehitati Deljatõnisse loss. 17. sajandil algas asulas soolatootmine. Esimene Poola jagamise tulemusel läks asula 1772. aastal Habsburgide Austria keisririigi võimu alla.

Esimese maailmasõja ajal oli Deljatõn aastatel 1914–1915 lühiajaliselt Vene vägede poolt okupeeritud. Austria-Ungari kokkuvarisemise järel oli asula Lääne-Ukraina Rahvavabariigi võimu all ja alates 1919. aasta maist Poola koosseisus. 1939. aasta septembris hõivas Deljatõni Punaarmee ja koos ülejäänud Lääne-Ukrainaga inkorporeeriti Deljatõn seejärel Nõukogude Liidu koosseisus. Saksa olupatsioon keskus Deljatõnis 1941. aasta juunist kuni 1944. aasta juulini.


Adrianna Sułek

Adrianna Sułek (sündinud 3. aprillil 1999 Bydgoszczis) on poola kergejõustiklane, seitsmevõistleja.

2022. aasta maailmameistrivõistlustel Eugene'is sai Adrianna Sułek seitsmevõistluses Poola rahvusrekordit tähistava 6672 punktiga neljanda koha. Teda edestasid Nafissatou Thiam, Anouk Vetter ja Anna Hall.

2022. aasta Euroopa meistrivõistlustel Münchenis võitis ta 6532 punktiga hõbemedali. Euroopa meistriks tuli tulemusega 6628 Nafissatou Thiam.

2023. aasta Euroopa sisemeistrivõistlustel İstanbulis võitis ta viievõistluse Poola rahvusrekordiga 5014 hõbemedali. Kulla võitis viievõistluse maailmarekordiga 5055 Nafissatou Thiam. Mõlema tulemus oli parem 2012. aastast Natalja Dobrõnskale kuulunud rekorditulemusest 5013.


Konventsioon

Konventsioon (ingl.k. convention) on konverentsi osaliste poolt koostatud multilateraalne kirjalik kokkulepe (dokument), millega lepitakse kokku, et konverentsil osalejad täidavad edaspidi vastavalt kokkulepitule teatud reegleid või lähtuvad oma tegevuses teatud põhimõtetest.

Konventsioon on kokku lepitud, seaduses sätestatud või üldtunnustatud standardite, ühiskondlike normide või muude kriteeriumide kogum, mis sageli eksisteerib tavana.

Füüsikas nimetatakse teatud arvulisi väärtusi nagu konstante või mõõtühikuid kokkuleppelisteks, kui need ei esinda looduslikku mõõdetavat omadust, vaid pärinevad teadlaste kokkuleppest, mis tuleneb näiteks paljude mõõtmiste keskmisest.


GeForce 20 seeria

GeForce 20 seeria on Nvidia graafikaprotsessorite põlvkond, mis järgneb GeForce 10 seeriale ja on eelkäija GeForce 30 seeriale. Uus generatsioon avalikustati 20. augustil 2018 Nvidia poolt Gamescomil. Esimesed graafikakaardid jõudsid tavakasutajateni 20. septembril. Seerial oli ka teine suur väljaanne nimega GeForce RTX 20 Super, mis avalikustati 2. juuli 2019 ning nendest esimesed jõudsid tavakasutajateni 9. juuli.


Isbergues

Isbergues asub u. 16 km Béthune'ist loodes ja 47 km Lille'ist läänes, teede D186, D187 ja D91 ristumiskoha ümbruses, Canal d'Aire kallastel.

1. jaanuaril 1996 liideti endised vallad Molinghem, Berguette ja Isbergues üheks vallaks ja sai nimeks Isbergues.


Labeuvrière

Labeuvrière on vald Põhja-Prantsusmaal Pas-de-Calais' departemangus.

Suur põllumajandus- ja kergetööstusküla asub u. 6,4 km Béthune'ist läänes ja 32 km Lille'ist edelas, maantee D181e5 ääres, valda läbib Autoroute A26.


Labourse

Labourse on vald Põhja-Prantsusmaal Pas-de-Calais' departemangus.

Suur põllumajandus- ja kergetööstusküla asub u. 4,8 km Béthune'ist kagus ja 35 km Lille'ist edelas, teede D65 ja D943 ristumiskoha ümbruses. Valda läbib ka Autoroute A26.


Ewa Trzebińska

Ewa Trzebińska (sünninimi Ewa Nelip; sündinud 1. mail 1989 Katowices) on poola epeevehkleja.

Ewa Trzebińska võitis Belgradis toimunud 2009. aasta suveuniversiaadil epee individuaalarvestuses kuldmedali.

Individuaalarvestuses on ta veel võitnud 2017. aasta vehklemise maailmameistrivõistlustel Leipzigis hõbemedali ja 2019. aasta Euroopa meistrivõistlustel Düsseldorfis pronksmedali.


Brunette

Brunette (kodanikunimega Elen Jeremjan, armeenia Էլեն Երեմյան; sündinud 27. mail 2001 Jerevanis) on armeenia laulja.

Ta esindas 2023. aasta Eurovisiooni lauluvõistlusel Armeeniat. Tema esitatav ingliskeelne laul kandis pealkirja "Future Lover". Laul tuli 11. mail 2023 peetud teises poolfinaalis kuuendale kohale, pääses finaali ja sai seal 14. koha.


Slovo maja

Slovo maja (ukraina keeles Будинок «Слово») on korruselamu Harkivis Ševtšenkivski rajoonis. Hoone on ukraina keeles C kujuga, mis tuleneb sõnast слово (slovo). Hoone kuju sümboliseeris selle ehitamist silmapaistvatele Ukraina kirjanikele, kes elasid seal enam kui kuuekümnes korteris. 1920. aastate lõpus ehitatud hoonesse mahtusid ukraina kirjanikud ja luuletajad, kellest paljud hukati kommunistliku võimu poolt Karjalas Sandarmohhis. Tänapäeval on nad tuntud kui "Hukatud renessanss".


José María Aznar

José María Alfredo Aznar López (sündinud 25. veebruaril 1953 Madridis) on Hispaania poliitik, kes oli 1996–2004 Hispaania peaminister. Ta juhtis 1990–2004 paremtsentristlikku Rahvaparteid.

Aastatel 1989–1996 oli ta opositsiooniliider.


Alma Allika

Alma Allika (9. aprill 1904 Oonurme, Virumaa – 26. märts 1984 Rasivere) oli eesti õpetaja ja koolijuht.

1928. aastal lõpetas ta Tartu Õpetajate Seminari.

1924. aastast töötas Tammiku algkooli õpetajana, aastatel 1950–1960 sama kooli juhataja.


Apple TV

Apple TV on Apple'i toodetud digitaalne meediumipleier. See väike kaardipaki suurune riistvaraseade võimaldab kasutajatel voogesitada oma multimeedia sisu otse telerisse või mõnda muude väljundseadmesse. Kõige uuem Apple TV riistvara on Apple TV 4K mis toetab 4K eraldusvõimet, HDR-i ja Dolby Atmose heli. Selle on ka A12 Bionic kiip, mis tagab parema jõudluse ja kiirema rakenduste laadimisaja. Apple TV-l puuduvad integreeritud juhtnupud, selle asemel on seadet võimalik juhtida puldi või Siri häälkäskluste abil. Lisaks on Apple TV-l mängimise jaoks olemas Bluetoothi ja AirPlay tugi.


Alfred Serreqi

Alfred Engjell Serreqi (sündinud 24. septembril 1938 Shkodëris) on Albaania poliitik (Albaania Demokraatlik Partei) ja arst.

Alfred Serreqi lõpetas Tirana Ülikooli arstiteaduskonna 1960. aastal ja töötas seejärel kuni 1990. aastani arstina. 1991–1992 oli ta Albaania tervishoiuministri asetäitja.

Alfred Serreqi oli 13. aprillist 1992 kuni 11. juulini 1996 Albaania välisminister.


2023. aasta Soome parlamendivalimised

2023. aasta Soome parlamendivalimised olid Soome parlamendi Eduskunna 39. koosseisu valimised, mis toimusid 2. aprillil 2023. Eelhääletamine toimus 22.–28. märtsil.

Valimistel osales 23 erakonda ja valimisliitu.

2424 kandidaadi seast valiti 13 valimisringkonnas 200 parlamendiliiget, sealhulgas üks Ahvenamaa esindaja.

Valimiste tulemusena moodustati parempoolne koalitsioon (Rahvuslik Koonderakond, Põlissoomlased, Rootsi Rahvapartei ja Kristlikud Demokraadid), peaministriks sai Petteri Orpo (Koonderakond).


Radeon RX 5000 seeria

Radeon RX5000 seeria on AMD graafikaprotsessorite põlvkond, mis järgnes RX Vega seeriale. See seeria põhineb RDNA (Radeon DNA) arhitektuuril ja toetab PCIe 4.0 standardit. Esimesed kaardid seeriast, Radeon RX 5700 ja RX 5700 XT, avalikustati E3 2019 messil ja jõudsid turule 7. juulil 2019. Hiljem järgnesid Radeon RX 5500, Radeon RX 5600 ja Radeon RX 5700M ning samuti mitmed muud mudelid, mis on optimeeritud erinevatele kasutusaladele. AMD Radeon 5000 seeria on mõeldud kasutamiseks nii mängurite kui ka professionaalsete kasutajate jaoks.


Ewa Różańska

Ewa Różańska (sündinud 22. detsembril 2000) on poola vasaraheitja.

2022. aasta Euroopa meistrivõistlustel Münchenis võitis ta isikliku rekordiga 72.12 hõbemedali. Euroopa meistriks tuli tulemusega 72.72 rumeenlanna Bianca Ghelber.

Tema isiklik rekord vasaraheites on 72.12.


Oskar Savik

Oskar Savik (13. jaanuar (vkj)/ 25. jaanuar 1890 – 7. juuni 1985 Tallinn) oli Austraalia ja Eesti aednik ja aiandustegelane.

Ta läks 1926. aastal Austraaliasse. Töötas maalri ja kingsepana, hiljem rajas orhideekasvanduse.

Tema paarikümne-aastase tegevuse tulemus oli suur orhideekollektsioon. Ta hakkas 1950. aastate lõpul võtma ühendust Eesti NSV aiandustegelastega, tema kollektsioonist saadud paljundusainesest rajati 1960. aastate esimesel poolel Tallinna Botaanikaaia orhideekollektsioon.

Pärast oma teise abikaasa surma 1964. aastal Austraalias ning suureneva orhideekasvatuse konkurentsi tõttu USA-s likvideeris ta oma kasvanduse, võttis kaasa oma parima paljundusainese ning repatrieerus 1966. aastal Eesti NSV-sse.

Ta töötas alates 1967. aastast Tallinna Botaanikaaias vanemaednikuna ja orhideekasvatamise konsultandina.


Tantsuteater

Tantsuteater on teatrižanr, kus tantsu kasutatakse peamise väljendusvahendina lavastuse loomisel. Tantsuteater on väga mitmekesine ja hõlmab eri tantsustiile. Seda teatrit peetakse koreograafia ja näitlejakunsti sünteesiks.

Tantsu kui inimese tunnete ja emotsionaalse seisundi väljendamise vahendit ei kasutata ainult koreograafi oma loomingus, vaid seda esineb ka teatris. Tänapäeval on tantsuteatril väga lai tähendus, mida saab sõnastada nii tehnilise baasi taseme, rikkaliku tantsusõnavara, süžee ja tegelaste sisemaailma kaudu, andes võimaluse vaatajale teost analüüsida süvitsi.

Kontseptsiooni leidmine ja loomine tantsuteatris on keeruline ülesanne, sest see peab teosega sobituma ning ka edendajatele istuma. Tantsuteatri mõiste on ka veidi meelega lahtiseks jäänud, et koreograafil ja lavastajal oleks laiem ampluaa kujundada oma teost ning mõiste jätab talle vabaduse leida endale koht kaasaegses ühiskonnas. Tantsuteater moodustab tantsu ja teatri piiriala ning ühendab kujundlikkust, tundeid ja kujutlusvõimet.

Norbert Servos on rahvusvahelises tantsuteatri sõnaraamatus andnud tantsuteatrile universaalse mõiste, märkides, et saksa Tanztheater on tantsu-ja teatrilavatehnikate kombinatsiooni esitus, mis loob uue, ainulaadse tantsuvormi ja eristub klassikalisest balletist oma erilise suunaga tegelikkusele.

Lavastuse konseptsiooniline valik mängib tantsuteatris väga olulist rolli, kus igal teosel on reeglina oma algne süžee, tegelased, pöördelised sündmused ja võtmehetked, millel lavastaja põhineb. Koreograaf peab suutma vaatajale õigesti väljendada tegelase elulugu ja etendama seda liikumise kaudu.


Eneida

"Eneida" (ukraina keeles Енеида) on ukrainakeelne burleskpoeem, mille kirjutas Ivan Kotljarevskõi aastal 1798. Seda pilakangelaslikku luuletust peetakse esimeseks täielikult tänapäevases ukraina keeles avaldatud kirjandusteoseks. Kuigi ukraina keel oli Ukrainas miljonite inimeste jaoks igapäevane keel, keelati ametlikult keiserliku Venemaa kontrolli all olevas piirkonnas selle kirjanduslik kasutamine.

Eneida on Vergiliuse "Aeneise" paroodia, kus Kotljarevskõi muutis Trooja kangelased Zaporižžja kasakateks. Kriitikud usuvad, et see on kirjutatud Zaporižžja Sitši hävitamise valguses Katariina Suure käsul. Luuletus on kirjutatud romantismi ja rahvusluse kujunemise ajal Euroopas. Sel ajal oli osadel Ukraina eliidist nostalgia kasakate riigi järele, mille Venemaa 1775–1786 likvideeris.

Luuletuse kolm esimest osa avaldati autori teadmata 1798. aastal Peterburis. Kogu Eneida ilmus pärast Kotlijarevski surma 1842. aastal.


Georgi Dimitrovi mausoleum

Georgi Dimitrovi mausoleum (bulgaaria keeles Мавзолей на Георги Димитров) oli mausoleum Sofia kesklinnas, kus aastatel 1949–1990 hoiti Bulgaaria kommunistliku partei- ja riigitegelase Georgi Dimitrovi palsameeritud surnukeha.

Georgi Dimitrov suri 2. juulil 1949 Moskva lähedal Barvihha sanatooriumis. 3. juulil 1949 võttis Bulgaaria Kommunistliku Partei Keskkomitee vastu otsuse mausoleumi rajamise kohta. Mausoleumihoone ehitati valmis mõne päevaga ja Dimitrovi palsameeritud surnukeha paigutati sinna 10. juulil 1949.

Hoone projekteeris arhitekt Georgi Ovcharov koostöös Racho Ribarovi ja Ivan Danchoviga.

17. juulil 1990 otsustas Bulgaaria valitsus Georgi Dimitrovi surnukeha mausoleumist eemaldada. Surnukeha kremeeriti ja maeti Sofia Keskkalmistule.

Georgi Dimitrovi mausoleumi hoone lammutati 1999. aasta augustis.


Yeşil Sol Parti

Yeşil Sol Parti (Roheline Vasakpartei) ehk YSP on 25. novembril 2012 asutatud Türgi erakond.

Erakonna sümboliks on puu, mille lilla tüvi moodustab inimfiguuri, kroon koosneb üksikutest rohelistest lehtedest ja kollane päike moodustab inimfiguuri pea krooni keskel.

Erakonna kaasesimehed on Çiğdem Kılıçgün Uçar ja İbrahim Akın.


Ilja Repini Peterburi Kunstiakadeemia

Ilja Repini Peterburi Kunstide Akadeemia, ka Ilja Repini Peterburi Kunstiakadeemia (vene keeles Санкт-Петербургская академия художеств имени Ильи Репина) on Peterburis tegutsev Venemaa suurim kõrgem kunstiõppeasutus. Alates 2015. aastast asub Venemaa Föderatsiooni Kultuuriministeeriumi haldusalas.


Keiserliku Kunstide Akadeemia juures asuv Kõrgem Kunstikool

Keiserliku Kunstide Akadeemia juures asuv Kõrgem Kunstikool (vene keeles Высшее художественное училище при Императорской Академии художеств) oli Keiserlikul Venemaal Peterburis Keiserliku Kunstide Akadeemia juures aastatel 1894–1918 tegutsenud kõrgem kunstiõppeasutus.


Musta mere teravilja algatus

Ukraina sadamatest pärit teravilja ja toiduainete ohutu transportimise algatus, mida nimetatakse ka Musta mere teravilja algatuseks, on Venemaa ja Ukraina vaheline leping, mis sõlmiti Türgi ja ÜROga 2022. aasta Venemaa sissetungi ajal Ukrainasse.

Veebruaris toimunud Venemaa sissetung Ukrainasse peatas täielikult Ukrainast pärit teraviljasaadetiste meretranspordi, mis oli varem suur eksportija Musta mere kaudu. Selle tulemuseks oli toiduainete maailmaturuhindade tõus ja näljaoht madalama sissetulekuga riikides. Selle probleemi lahendamiseks algasid aprillis arutelud, mida korraldas Türgi (kes kontrollib Musta mere mereteid) ja mida toetas ÜRO. Sellest tulenev leping allkirjastati Istanbulis 22. juulil 2022 ja selle kehtivus oli 120 päeva.

Juulikuu kokkuleppega loodi protseduurid teravilja ohutuks eksportimiseks teatud sadamatest, et püüda lahendada 2022. aasta toidukriisi. Türgis loodi ühine koordineerimis- ja inspekteerimiskeskus, mille sekretariaadi rolli täitis ÜRO. Esialgne leping pidi lõppema 19. novembril 2022. Venemaa peatas oma osalemise lepingus mitmeks päevaks seoses droonirünnakuga Vene mereväe laevadele mujal Mustal merel, kuid liitus pärast vahendusmenetlust uuesti. 17. novembril 2022 teatasid ÜRO ja Ukraina, et lepingut pikendati veel 120 päeva võrra.

2023. aasta veebruari alguseks oli Ukraina sadamatest edukalt väljunud enam kui 715 laeva, millega veeti üle 20 miljoni tonni teravilja ja muid toiduaineid. Sama aasta märtsis teatasid Türgi ja ÜRO, et lepiti kokku ka teine ajapikendus veel vähemalt 60 päevaks.


Anna Kuvõtško

Anna Kuvõtško (vene keeles Анна Александровна Кувычко; sündinud 26. juunil 1979 Volgogradis) on Vene poliitik (Ühtne Venemaa) ja jurist.

Kuvõtško lõpetas Volgogradi Riikliku Ülikooli 2002. aastal mänedžmendi erialal ja 2003. aastal õigusteaduse erialal. Aastatel 2001–2003 töötas ta advokaadi abina ja alates 2003. aastast advokaadina. 2004. ja 2008. aastal valiti ta Volgogradi Linnaduuma liikmeks. 2013. aastal valiti ta Volgogradi oblasti Duumasse.

18. septembrist 2016 kuni 11. oktoobrini 2021 oli ta Riigiduuma liige.

16. mail 2022 määrati ta Volgogradi linnapea asetäitjaks sotsiaalküsimuste alal.

2017. aasta novembris laadis telekanal "Novosti-Volgograd" YouTube'i video, milles Anna Kuvõtško koos Volgogradi 44. kooli kadetiklasside õpilastega esitas laulu "Дядя Вова, мы с тобой" ("Onu Vova, me oleme sinuga").


Lisbeth Zwerger

Lisbeth Zwerger (sündinud 26. mail 1954 Viinis) on Austria lasteraamatute illustraator.

Aastail 1971–1974 õppis ta Viini Tarbekunsti Akadeemias, kuid õpingud jäid pooleli.

Lisbeth Zwergeri esimene illustreeritud raamat ilmus 1977. aastal. Selleks oli E. T. A. Hoffmanni "Das Fremde Kind".

Eesti keeles on tema illustratsioonidega tõlkeraamatutest ilmunud L. Frank Baumi "Võlur Oz" (1998, tõlkija Peedu Haaslaava, kirjastus Avita) ja Wilhelm Hauffi "Kääbus Nina" (1998, tõlkija Tiit Matsulevitš, Avita).


Surikovi-nimeline Moskva Riiklik Akadeemiline Kunstiinstituut

suuna Surikovi-nimeline Moskva Kunstiinstituut


NSV Liidu Kunstide Akadeemia

NSV Liidu Kunstide Akadeemia (vene keeles Академия художеств СССР) oli Nõukogude Liidus 1947. aastal asutatud juhtiv teadusasutus kujutava kunsti ja kunstihariduse valdkonnas, ühendas ka kui personaalakadeemia juhtivad kujutava kunsti tegelasi. Venemaa Kunstide Akadeemia eelkäija.

Akadeemiat peeti Keiserliku Kunstide Akadeemia klassikaliste traditsioonide järgijaks, kuid samal ajal oli akadeemia eesmärk edendada sotsialistliku realismi põhimõtete järgimist loomingulises arengus.


Venemaa Kunstide Akadeemia

Venemaa Kunstide Akadeemia (vene keeles Российская академия художеств, akronüüm RAH) on Venemaa Föderatsiooni riiklik teadusakadeemia, ka juhtiv kultuuriasutus kujutava kunsti valdkonnas. NSV Liidu Kunstide Akadeemia õigusjärglane.

Alates 1997 aastast on Venemaa Kunstide Akadeemia president Zurab Tsereteli. RAH-i kõrgeim organ on akadeemia tegevliikmete ja korrespondentliikmete üldkogu.


Helena Kottler Vurnik

Helena Vurnik (sündinud Kottler; 1882–1962) oli Austria-Ungari impeeriumis sündinud Sloveenia kunstnik, kes on tuntud oma dekoratiivmaalide poolest Ühistute äripanga hoone fassaadil ja interjööris.


Śnieżniki mäestik

Śnieżniku mäestik (poola keeles Masyw Śnieżnika, tšehhi keeles Králický Sněžník, saksa keeles Glatzer Schneegebirge) on mäemassiiv Ida-Sudeetides Tšehhi ja Poola piiril. Poola poolel katab seda suures osas kaitseala nimega Śnieżniki maastikupark.


Oumuamua

Oumuamua on 2017. aastal avastatud päikesesüsteemi läbiv interstellaarne objekt, mille kataloogitunnus on 1I/2017 U1. Selle avastas Kanada astronoom Robert Weryk Hawaii Haleakalā observatooriumi vaatlusandmeid töödeldes 19. oktoobril 2017. Oumuamua oli seniks juba läbinud oma trajektoori periheeli ja eemaldus Päikesest. Oumuamua on mitmes mõttes iseäralik taevakeha. Selle vanus ja päritolu on teadmata. Sellele, kuidas tekib niisugune objekt ja saavutab nii suure kiiruse, mis viib ta oma tekke planeedisüsteemist välja, puudub seletus.

Oumuamua sisenes päikesesüsteemi Veega suunalt kiirusega umbes 26 km/s ja läbis periheeli 9. septembril. Selle taevakeha trajektoor on tugevalt hüperboolne ja orbiidi ekstsess 1.20, mis välistab, et see võiks olla pärit päikesesüsteemist. Päikese gravitatsiooniline tõmme kasvatas Oumuamua kiiruse 87.7 kilomeetrini sekundis ja muutis lennusuunda rohkem kui 90 kraadi. Oumuamua lahkub päikeseüsteemist Pegasuse tähtkuju suunas. Päikesele lähim kaugus oli 0.255 astronoomilist ühikut. Trajektoori periheelis oli Oumuamua Päikesele lähemal kui ükski päikesesüsteemi planeet. Eemaldudes jõudis Oumuamua Jupiteri orbiidini 2018. aasta mais, Saturni orbiidini jaanuaris 2019 ja Neptuuni orbiidini 2022. aastal.

Kuigi Oumuamua möödus Päikesest väga lähedalt, ei olnud sellel komeedile omast helendavat saba. Selle taevakeha liikumiskiiruse muutused ei ole seletatavad ainult gravitatsiooniga, täiendavat mõju avaldas kas kiirgusrõhk või mittehelenduv gaasi väljavool või need mõlemad.

Oumuamua oli vaadeldav 80 päeva. Avastamise ajal oli selle heledus umbes 23 tähesuurust ja detsembri keskpaigaks kahanes heledus nii väikeseks, et see polnud enam vaadeldav ka kõige võimsamate maapealsete teleskoopidega.

Oumuamua on piklik või kettakujuline punakas tahke keha pikkuse ja läbimõõdu suhtega rohkem kui 5:1, mis pöörleb umbes 8-ööpäevase perioodiga, aga pöörlemistelg ei ühti ühegi selle keha põhiteljega. Oumuamua pikkus (ketta läbimööt?) on vahemikus 100 kuni 1000 m ja läbimööt (ketta paksus?) 35 kuni 167 meetrit. Peegeldusomadustelt sarnaneb see päikesesüsteemi asteroididele.

Oumuamua on esimene teadaolev tähtedevahelisest ruumist saabunud ja siis uuesti lahkunud taevakeha.


Mikkeli piirkond

Mikkeli piirkond on majanduspiirkond Soomes Lõuna-Savo maakonnas.

Sinna kuuluvad Hirvensalmi vald, Kangasniemi vald, Mikkeli linn, Mäntyharju vald, Pertunmaa vald ja Puumala vald.


Pieksämäki piirkond

Pieksämäki piirkond on majanduspiirkond Soomes Lõuna-Savo maakonnas.

Sinna kuuluvad Juva vald ja Pieksämäki linn.

2011. aastast läks Rantasalmi vald üle Savonlinna piirkonda ning 2021. aastal läks Joroineni vald üle Varkause piirkonda.


Sukeljahutus

Sukeljahutus, tuntud ka kui vedelikkümblusjahutus (inglise keeles Immersion cooling), on arvutite, akude ja mootorite jahutamiseks kasutatav tehnika, mille puhul elektroonilised komponendid on sukeldatud osaliselt või täielikult elektrit mitte juhtivasse dielektrilisse vedelikku, nagu mineraalõli või tehisvedelikud. Sukeljahutus võimaldab luua energiasäästlikumaid süsteeme elektroonikaseadmete jahutamiseks, kuna vedelik juhib soojust palju tõhusamalt kui õhk. Lihtsam näide selleks on tavalise õhkjahutusega arvuti riistvara mineraalõlisse uputamine. Kuna õli ei ole elektrit juhtiv, siis ei kujuta see elektroonikale ohtu. Vedeliku valimisel ei saa lähtuda ainult selle soojusjuhtivusest. Keemiline kokkusobivus kiipide ja ülejäänud komponentidega on ülimalt oluline, mistõttu peetakse üldiselt kõige sobivamateks fluorosüsivesinikvedelikke (nt FC-72, FC-86, FC-77).


Savonlinna piirkond

Savonlinna piirkond on majanduspiirkond Soomes Lõuna-Savo maakonnas.

Sinna kuuluvad Enonkoski vald, Rantasalmi vald, Savonlinna linn ja Sulkava vald.


Reiley

Rani Petersen (lavanimega Reiley; sündinud 24. novembril 1997 Tórshavnis) on Fääri saartelt pärit electropop-muusikat viljelev laulja ja mõjutaja, kes osaleb ühismeedias. Esimese fäärlasena võitis ta Dansk Melodi Grand Prix', mida korraldati esimest korda Næstvedis. Võistluslooga "Breaking My Heart" esindab ta Taanit seega 2023. aasta Eurovisiooni lauluvõistlusel, mida korraldatakse Liverpoolis Ühendkuningriigis.

Ta on kontsertidel esinenud 2019. aastast.


Lambres

Põllumajandusküla asub u. 16 km Béthune'ist loodes ja 48 km Lille'ist läänes, teede D90 ja N43 ristumiskoha ümbruses.


Lapugnoy

Lapugnoy on vald Põhja-Prantsusmaal Pas-de-Calais' departemangus.

Väike põllumajandus- ja metsandusküla asub u. 8 km Béthune'ist läänes ja 53 km Lille'ist edelas, maantee D70 ääres, Clarence'i kallastel, valda läbib Autoroute A26.


Pseudojuhuslik müra

Pseudojuhuslik müra on müraga sarnanev signaal. Esmapilgul võib tunduda, et pseudojuhuslik müra on täiesti suvaline, aga tegelikult koosneb see kindla pikkusega korduvast signaalist. Seejuures võib tavakasutusel signaali kordumiseni minna mitmeid aastaid. Digitaalses andmesides kasutatakse mõistet pseudojuhuslik kood (:en:pseudo-random-noise code), mis sarnaneb suvalisele bitijadale, aga koosneb kindlast bitijärjestusest.


Naiste suguelundite moonutamine

Naiste suguelundite moonutamine (naiste ümberlõikamine, ing k Female Genital Mutilation, FGM) on tavaliselt 4–10-aastaste tüdrukute väliste suguelundite kultuurilistel või muudel mittemeditsiiniliste põhjustel moonutamine ja kahjustamine. Seda võidakse õigustada traditsioonide ja kultuuriliste põhjendustega, kuid ennekõike kontrollitakse sel moel naiste seksuaalsust. Tütarlaste sel moel sandistamine rikub nende inimõigusi ja tervist. Eestis karistatakse tütarlapse suguelundite sandistava moonutamise või tema sellesse sundimise eest kuni viieaastase vangistusega.


Nuvoton M480

Nuvoton NuMicro M480 on mikrokontrollerite seeria, mis on ehitatud Arm® Cortex®-M4F tuuma ümber. Seda toodab Taiwani ettevõte Nuvoton Technology Corporation. NuMicro M480 seeria mikrokontrollerid sisaldavad suures hulgas liideseid, millest märkimisväärsemad on riistvaraline krüptograafia, ethernet, turvameetmetega püsimälu regioonid ning kauguuenduste tugi. Toetatud on taktsagedus kuni 192 MHz ning võimalik on rakendada madalat dünaamilist energiatarbimist, mis ulatub suurusjärguni kuni 130 μA/MHz. RTC võimsus on alla 500 nA ja tehases eellaaditud mask-ROM võimaldab turvalise käivitamise funktsionaalsust, et kaitsta püsivara terviklikkust rünnakute eest.


Andres Oja (trummar)

Andres Oja (sündinud 11. aprillil 1958 Tallinnas) on eesti muusik ja saatejuht.

Andres Oja on muusikahuviline olnud lapsest peale, mänginud trumme ansamblites Deemon (1973-1975), Sfinks (1975-1976), Vello Orumets ja ERFIA (1979-1983), Vitamiin (1984-1989), Magnetic Band (1990) ja Kolumbus Kris (alates 1990). Ta on teinud kaastööd raadiotele Kuku, B3, Raadio Maania ja Vikerraadio. Vikerraadios on varem eetris olnud saade "Õhtublues". Ta tegi lisaks pärastlõunaprogrammile 2020-2023 saadet "Heli nälg".

Andres eelistab rokki diskole ja kala lihale, on eluaegne tallinlane, juurtega Järvamaalt.

Andres Oja on raamatute "Tsepeliini triumf" (2016), "Trammiga Moskvasse" (2018) ja "Väikesed imed, suured imelised ja kõige rokenrollimad mehed" (2022 kõik kirjastus "Tänapäev") autor.


Palais-Royal

Palais-Royal (prantsuse keelest 'kuninglik loss') on väljak, loss ja park Pariisis Louvre'i põhjatiiva vastas.

Loss on ehitatud aastatel 1630–1639 arhitekt Pierre Fontaine'i projekti järgi.

Lossiansamblisse kuulub ka 1790. aastal valminud teatrihoone Salle Richelieu Comédie-Française'i jaoks.


Salle Richelieu

Salle Richelieu (prantsuse keelest 'Richelieu saal') on Pariisis Palais-Royalis asuv teatritrupi Comédie-Française'i teatrihoone (koduteater).

Teatrihoone ehitati aastatel 1786–1790 arhitekt Victor Louis' projekti järgi.

Teatrisaalis on 862 istekohta.


Comédie-Française

Comédie-Française, tuntud ka kui Théâtre-Français on teater Pariisis, üks väheseid riigile kuuluvaid teatreid Prantsusmaal.

Teater on asutatud 1680. aastal. Comédie-Française on vanim tegutsev teatritrupp maailmas. Alates 1799. aastast mängitakse põhiliselt koduteatris Salle Richelieus (asub Palais-Royalis).


Calakmul

Calakmul on maiade tsivilisatsiooni arheoloogiline leiukoht, mis asub Mehhikos Campeche osariigis. Seda peetakse üheks kõige olulisemaks lõunamaiade kultuuri asupaigaks. Calakmul oli jõulise Kaani dünastia pealinn hilisel klassikalisel perioodil umbes 600.–700. aastal.

Paik on arvatud UNESCO maailmapärandi nimistusse.


NMC-aku

NMC-aku on liitiumioonaku, mille positiivne elektrood koosneb liitiumi, nikli, mangaani ja koobalti oksiididest. Nende oksiidide kombinatsiooni lühendina on kasutusel ka Li-NMC, LNMC ja NCM; neid lühendeid kasutavad eri tootjad selle akutüübi nimetustes. Kuna aku kuulub liitiumioonakude rühma, on vaadeldaval akuelemendil samasugune struktuur ja sama tööpõhimõte nagu kõigil liitiumioonakudel. Erinevus seisnebki peamiselt positiivse elektroodi keemilises koostises. NMC-akusid saab valmistada ka liitiumpolümeerakudena ja võimalikud on kõik levinud konstruktsioonivariandid.

NMC-akuelemendi nimipinge jääb vahemikku 3,6 V kuni 3,7 V (sõltub oksiidikomponentide vahekorrast). Laadimispinge sõltub teatud määral elektrolüüdi koostisest ja on umbes 4,2 V. Konkreetse rakenduse jaoks vajaliku pinge, voolutugevuse ja võimsuse saamiseks ühendatakse NMC-elemendid järjestikku ja/või paralleelselt akupatareiks (inglise keeles battery pack).


LFP-aku

LFP-aku (lühend inglise keele sõnadest lithium ferrophosphate, liitiumraudfosfaat) ehk liitiumraudfosfaataku on liitiumioonaku versioon, mille elemendi pinge on vahemikus 3,2–3,3 V. Positiivne elektrood koosneb liitiumraudfosfaadist (LiFePO₄). Negatiivne elektrood koosneb grafiidist, milles on interkaleeritud liitium. Elektroode eraldab elektrolüüdiga immutatud separaator.


Gatis Eglītis

Gatis Eglītis (sündinud 4. detsembril 1978 Dobeles) on Läti majandusteadlane, riigiametnik ja poliitik, ta kuulub Uue Konservatiivse Partei ridadesse. Ta oli 3. juunist 2021 kuni 14. detsembrini 2022 sotsiaalminister Arturs Krišjānis Kariņši esimeses valitsuses.

Ta lõpetas Dobeles gümnaasiumi. Kõrghariduse omandas Riia Majanduskoolis, Viini Diplomaatide Akadeemias ja Hopkinsi Ülikoolis Itaalias. Ta on õppinud ka Taanis.

Pärast õpingute lõpetamist töötas ta Läti välisministeeriumis, tegeledes välismajanduskoostöö ja julgeoleku (NATO) küsimustega. Aastal 2005 asus ta tööle Brüsselis Euroopa Komisjonis, kus ta tegeles Läti majandus-, finants- ja eelarvejärelevalve küsimustega.

Aastal 2015 sai Gatis Eglītisest peaminister Laimdota Straujuma majandusnõunik ja aastal 2016 majandusminister Arvils Ašeradensi majandusnõunik.

Ta oli ainsa lätlasena Euroopa Komisjoni ja Rahvusvahelise Valuutafondi Läti laenuprogrammi (2008–2012) eksperdimeeskonnas ning ainuke lätlane, kes osales Euroopa Komisjoni ja Euroopa Keskpanga ametlikul hindamisel eurole üleminekul.

Ta astus aastal 2017 Uue Konservatiivse Partei liikmeks ja valiti 2018. aasta Läti parlamendivalimistel Seimi liikmeks. Seimis töötas ta eelarve- ja rahanduskomisjonis ning Euroopa asjade komisjonis selle esimehena.

Juunis 2021, kui Arturs Krišjānis Kariņši esimeses valitsuses vahetati välja mitu ministrit, kinnitati ta sotsiaalministriks (Ramona Petraviča asemele).

Ta kandideeris seimi ka 2022. aasta Läti parlamendivalimistel, kuid kuna Uus Konservatiivne Partei ei ületanud valimiskünnist, ei pääsenud ta Seimi. Seejärel astus Jānis Bordāns Uue Konservatiivse Partei juhi ametikohalt tagasi ja asemele valiti Gatis Eglītis.


Martin Cooper (leiutaja)

Martin Cooper, tuntud ka kui Marty Cooper (sündinud 26. detsembril 1928 Chicagos) on Ameerika insener ja leidur. Tal on traadita side valdkonnas 11 patenti. 1973. aasta 3. aprillil tegi ta New Yorgis mobiiltelefoniga esimese kõne.


Margus Rava

Margus Rava (sündinud 17. mail 1964) on eesti diplomaat.

Rava oli aastatel 2006–2010 Eesti suursaadik Prantsusmaal ja Eesti alaline esindaja UNESCO juures ning 2013–2018 Eesti suursaadik Kreekas, Küprosel ja Albaanias. Alates 2022. aastast on ta Eesti suursaadik Kanadas.


Richard Peramets

Richard Peramets (3. märts 1922 – 25. jaanuar 1974) oli eesti näitleja ja administraator.

Peramets sai Tallinnas gümnaasiumihariduse ja õppis aastatel 1946–1948 Riikliku Draamateatri õpperühmas.

Aastatel 1942–1946 oli ta Draamateatri lavatööline ja 1946–1948 inspitsient, seejärel 1954. aastani Tallinna tööstuskooperatiivi isetegevusteatri näitleja. Aastatel 1954–1965 oli Peramets Eesti NSV Riikliku Filharmoonia näitleja, 1965. aastal asus ta tööle Eesti NSV Riiklik Noorsooteatri peaadministraatorina (töötas ka näitlejana) ja 1968. aastal Tallinnfilmi vanemadministraatorina.

Richard Peramets oli Eesti NSV Teatriühingu liige aastatel 1954–1972.


Jerevani ajaloomuuseum

Jerevani ajaloomuuseum (armeenia keeles Երևանի Պատմության Թանգարան) on Armeenia pealinna Jerevani ajaloomuuseum. Muuseum asutati 1931. aastal kommunaalmuuseumina. Praegu asub muuseum Jerevani raekoja juurde kuuluvas hoones. Hoone arhitekt oli Jim Torosyan.


Laventie

Väike põllumajandus- ja kergetööstusküla asub u. 16 km Béthune'ist kirdes ja 19 km Lille'ist läänes, teede D166, D173 ja D174 ristumiskoha ümbruses. Kuulus oma kirsside poolest.


Artemis 2

Artemis 2 (ametlikult Artemis II) on NASA Artemise programmi teine missioon, mis on planeeritud toimuma septembris 2025.

See on Artemise programmi esimene mehitatud missioon ning esimene missioon pärast 1972. aastal toimunud missiooni Apollo 17, mis suundub Kuule. Artemis 2 möödub plaani kohaselt Kuust umbes 8900 km kauguselt ning naaseb seejärel Maale.

NASA nimetas missiooni meeskonna aprillis 2023.


Lespesses

Lespesses on vald Põhja-Prantsusmaal Pas-de-Calais' departemangus.

Väike põllumajandusküla asub u. 16 km Béthune'ist loodes ja 53 km Lille'ist läänes, teede D185 ja D185e1 ääres, Nave'i jõe kallastel. Autoroute A26 jagab valla pooleks.


Jeremy Hansen

Jeremy Roger Hansen (sündinud 27. jaanuaril 1976) on Kanada õhuväelane ning Kanada Kosmoseagentuuri (CSA) astronaut.

Hansen valiti CSA astronaudiks 2009. aastal koos David Saint-Jacquesiga. Valituks osutumisel teenis ta lendurina kuninglikus õhuväes ning oli määratud Cold Lake'i õhuväebaasi. Hiljem on ta ülendatud koloneliks.

Aprillis 2023 teatas NASA Hanseni määramisest missioonile Artemis 2, mis toimub 2024. aastal ja suundub Kuu orbiidile. Hansenist saab esimene kanadalane ja esimene mitte-ameeriklasest astronaut, kes on käinud Kuu orbiidil.


Maarja Soomre

Maarja Soomre (sündinud 11. septembril 1987) on eesti laulja, muusik ja pedagoog. Ta laulab ansamblites RÜÜT ja Päri Päri.


Rudolf Nurejev

Rudolf Nurejev, ka Rudolf Noureev, ka Rudolf Nureyev (tatari keeles Nuriev Rudolf Xämit (Möxämmät) ulı; 17. märts 1938 Irkutski oblast – 6. jaanuar 1993 Pariis) oli tatari päritolu Prantsusmaa ja Suurbritannia balletitantsija, koreograaf, ballettmeister ja teatrijuht, kes Nõukogude Liidu balletitantsijana olles juunis 1961 Pariisis külalisetendustel, ei pöördunud tagasi Nõukogude Liitu.


Erik Naissaar

Erik Naissaar on sündinud 12.04.1999 Tallinnas. Praegune elupaik on suvepealinnas, Pärnus. Naissaar arendab Pärnumaa spordielu ja kalisteenikasporti, ta on spordiklubi Striidikool asutaja, Eesti Kalisteenika ja Tänavaspordi Liidu president ning spordifestivali "Kevad Battles" peakorraldaja.

Erik Naissaaar on 2015. aastast arendanud Eestis kalisteenikasporti, suunates iga aasta tuhandeid noori välijõusaalidesse, käies koolides töötubasi andmas, rajades välijõusaale ning korraldades suuremat kõlapinda kõnetavaid rahvusvahelisi tänavaspordi üritusi. Ta on pannud aluse spordiklubile Striidikool ning Eesti Kalisteenika ja Tänavaspordi Liidule. Striidikoolis käib paarsada spordisõpra ning saab tõdeda, et tegemist on Pärnumaa ühe enim kiiremini kasvanud spordiorganisatsiooniga. Eestis on tänaseks rajatud ca 500 välijõusaali, mis on võrdlemisi suur arv arvestades Eesti rahvaarvu.


Kõik kõikjal ja korraga

"Kõik kõikjal ja korraga" ("Everything Everywhere All at Once") on 2022. aasta Ameerika Ühendriikide draamakomöödia, mille lavastasid Daniel Kwan ja Daniel Scheinert, kes produtseerisid teose koos Anthony ja Joe Russo ning Jonathan Wangiga. Film räägib loo Hiina immigrandist USAs Evelyn Quan Wangist (Michelle Yeoh), keda auditeerib maksuamet, kuid kes avastab samal ajal, et ta peab ühinema enda paralleeluniversumite alternatiivsete versioonidega selleks, et peatada võimast olendit hävitamast multiversumit. Teistes suuremates rollides mängivad Stephanie Hsu, Ke Huy Quan, Jenny Slate, Harry Shum Jr., James Hong ja Jamie Lee Curtis.


Stuudio Kvartal 95

Stuudio Kvartal 95 (ukraina keeles Сту́дія «Кварта́л-95») on avalik-õiguslik televisiooni meelelahutus ettevõte, mis tegutseb Ukrainas alates 2003. aastast. Ettevõtte asutasid praegune Ukraina president Volodõmõr Zelenskõi ja tema koolisõbrad. Ettevõte toodab vene ja ukraina keeles audio- ja visuaalset sisu (näiteks filmid, telesarjad ja formaadid) ning korraldab kontserte.


Gundega Muzikante

Gundega Muzikante (sündinud 15. novembril 1964 Riias) on läti illustraator.

Ta on Rahvusvahelise Noorsookirjanduse Nõukogu (IBBY) Läti osakonna aktiivne liige.

Gundega Muzikante õppis aastail 1984–1990 Läti Kunstiakadeemias graafika erialal, 2009. aastal sai magistrikraadi.

Oma esimese raamatu illustreeris ta 1990. aastal ja juba samal aastal võitis ta lasteraamatute illustraatorina Indrikis Zeberiņši auhinna. Sellest ajast peale on ta illustreerinud või kujundanud igal aastal vähemalt ühe raamatu.

Paljude teiste seas on Gundega Muzikante illustreerinud Juhani Püttseppa lasteraamatu "On kuu kui kuldne laev" (Tammerraamat, 2020), mis sai 2020. aastal Eesti Lastekirjanduse Keskuse Aasta Rosina auhinna ja 2022. aastal ilmunud "Pauline unistuste mets".


Nalivka

Nalivka on marjadel või puuviljadel hoitud piiritusest valmistatud poolkuiv või magus alkohoolne jook alkoholisisaldusega 15–35%. Kõige sagedamini valmistatud kirsist, aga ka murakast, mustikast või ploomist, Eestis on levinud ka mustsõstrast ning arooniast valmistatud nalivka.

Nalivka valmistamiseks hoitakse piiritust värsketel või külmutatud marjadel 1–6 kuud, seejärel marjad kurnatakse ning piiritusesegule lisatakse vajadusel magustamiseks suhkrut või alkoholisisalduse alandamiseks vett (suhkru saab kindlaks kujunenud retsepti puhul lisada ka protsessi alguses). Piiritusena kasutatakse kõige sagedamini teraviljapiiritust, aga ka viinamarja-, kirsi- või õunapiiritust.

Nalivka tööstuslikuks valmistamiseks kasutatakse ka marjakontsentraate, sel juhul jääb marjade piirituses leotamise protsess ära. Marjakontsentraadist valmistatud nalivka erineb enda maitse poolest marjade leotamise teel saadud nalivkast.

Nalivka on levinud jook Poolas, Ukrainas, Balkanil ja teistes Ida-Euroopa maades.


Ševtšenko riiklik auhind

Auhind on nimetatud Ukraina rahvusliku taaselustamise inspireerija Tarass Ševtšenko järgi. See on üks viiest Ukraina riiklikust auhinnast, mida antakse välja tähelepanuväärsete saavutuste eest eri valdkondades.


Sõnumilühend

Sõnumilühend on andmetest tuletatud lühike väärtus, näiteks räsi või kontrollsumma.

Näiteks saab sõnumilühendi abil kontrollida, kas andmed on edastatud muutmata kujul, võrreldes omavahel saatja ja vastuvõtja poolel räsifunktsiooniga arvutatud räsi.


Egert Belitšev

Egert Belitšev (sündinud 6. detsembril 1984) on Eesti piirivalve ja migratsioonivaldkonna kõrge politseiametnik, aastast 2023 Politsei- ja Piirivalveameti (PPA) peadirektor.

Egert Belitšev alustas avalikku teenistust Kodakondsus- ja Migratsiooniametis migratsioonijärelevalve valdkonnas. Pärast PPA loomist jätkas ta Eesti migratsioonivaldkonna arendamist ja õigusloomes osalemist ning esindas Eestit Euroopa Liidu Nõukogu rände töögruppides. 2016. aastal sai temast justiits- ja siseasjade nõunik Eesti alalises esinduses Euroopa Liidu juures, Brüsselis. Belitšev vastutas piirivalve, tagasisaatmise ja politseikoostöö teemade eest, sh juhtrollis Eesti Euroopa Liidu eesistumise perioodil 2017. aasta teisel poolel.

2020. aasta 8. mail allkirjastas Jüri Ratase teise valitsuse siseminister Mart Helme PPA põhimääruse muudatuse, millega loodi ameti sees piirivalveosakond ning Egert Belitšev asus PPA peadirektori asetäitja ametikohale piirivalve alal.

Egert Belitšev on viimastel aastatel juhtinud mitmete kriiside lahendamist. Ta vastutas COVID-19 leviku tõkestamiseks kehtestatud piirikontrolli taastamise eest ja juhtis põgenikega seotud hädaolukorra lahendamist Vene Föderatsiooni Ukraina-vastase sõjalise agressiooni algusperioodil. Ta on olnud üks Eesti idapiiri väljaehitamise eestvedajaid.

Alates 24. märtsist 2023 täitis ta pärast Elmar Vaheri ametist kõrvaldamist Politsei- ja Piirivalveameti peadirektori ülesandeid. Kaja Kallase teine valitsus nimetas Egert Belitševi PPA peadirektori ametikohale alates 3. maist 2023.


Hiilgav Pippa

Hiilgav Pippa (sündinud 2016) on kollane eesti ratsaponi, kellega Joosep Tikk on käinud kagupiiril piirivalve patrullis.

Ta on osalenud pikkadel matkadel ning saanud kogemuse nii ratsakoolis, kolmevõistluses kui ka ratsaorienteerumises.

Hiilgav Pippa on teinud rolli Nedsaja küla bändi muusikavideos "Seda veel ei tea".


Takistustraat

Takistustraat on traat, mis on mõeldud takistite tegemiseks. Takistustraadi valmistamiseks kasutatakse erinevaid sulameid, mis toimivad kütteelemendina, et reguleerida elektrivoolu. Efektiivsem on kasutada sulamit, millel on kõrge temperatuuritegur ja korrosioonikindlus, mis võimaldab kasutada lühemaid traate. Vajadusel on takistustraat isoleeritud keraamilise pulbriga ja kaetud mõne teise sulamiga.


Nõukogude okupatsiooni muuseum (Thbilisi)

Nõukogude okupatsiooni muuseum (gruusia keeles: საბჭოთა ოკუპაციის მუზეუმი) on Gruusias Thbilisis asuv ajaloomuuseum, mis dokumenteerib Nõukogude võimu Gruusias seitset aastakümmet (1921–1991) ja on pühendatud Gruusia okupatsioonivastase, rahvusliku vabanemisliikumise ajaloole ja Nõukogude poliitiliste repressioonide ohvritele. kogu selle perioodi jooksul. See asutati 26. mail 2006. Muuseum on osa Gruusia rahvusmuuseumist (GNM).


Nõukogude okupatsiooni päev (Gruusia)

Nõukogude okupatsiooni päev (gruusia keeles საბჭოთა ოკუპაციის დღე) on Gruusia mälestuspäev. Seda peetakse igal aastal 25. veebruaril, et mälestada Punaarmee sissetungi Gruusiasse 1921. aastal. Püha kehtestati 2010. aastal ja esimene mälestamine oli 2011. aastal.

1921. aasta veebruaris sisenes Punaarmee pärast 1917. aasta järgset segadust Taga-Kaukaasias Gruusiasse, mis oli tollal menševike kontrolli all olnud Gruusia Demokraatlik Vabariik. Gruusia menševike armee sai lüüa ja valitsus põgenes riigist. 25. veebruaril 1921 sisenes Punaarmee pealinna Thbilisisse ja kehtestas kommunistliku valitsuse, mida juhtis Gruusia bolševik Filipp Maharadze. Gruusia Nõukogude Sotsialistlik Vabariik loodi 25. veebruaril 1921. Järgmised 68 aastat tähistati 25. veebruari ametliku pühana, Nõukogude võimu kehtestamise päevana Gruusias.

21. juulil 2010 kuulutas Gruusia 25. veebruari Nõukogude okupatsiooni päevaks, et meenutada Punaarmee sissetungi Gruusiasse 1921. aastal. Gruusia parlament hääletas valitsuse algatuse poolt. Gruusia parlamendi poolt ühehäälselt heaks kiidetud otsusega anti valitsusele ülesandeks korraldada igal 25. veebruaril mälestusüritusi ja heisata riigilipud, et mälestada, nagu otsuses öeldakse, sadu tuhandeid kommunistide poliitiliste repressioonide ohvreid. töörežiim.


Läti Vabariigi okupeerimise päev

Läti Vabariigi okupatsiooni päev (läti keeles Latvijas Republikas okupācijas diena) on Lätis ametlik mälestuspäev ja seda peetakse 17. juunil. Sel päeval mälestatakse Nõukogude okupatsiooni Lätis 1940. aastal.


Tessie Camilleri

Tessie Camilleri (6. jaanuar 1901 – 2. oktoober 1930) oli esimene naissoost lõpetaja Malta ülikoolis.


Iseseisvuse park (Šõmkent)

Iseseisvuse park (kasahhi keeles Тәуелсіздік саябағы, Täuelsızdık saiabağy) on linnapark Kasahstanis Šõmkenti linnas.

Park avati 2011. aasta oktoobris iseseisvuspäeva 20. aastapäeva auks. Pargi keskne sissepääs on kaunistatud kaarega ja territooriumi sees on laulev purskkaev ja arvukalt lillepeenraid mille jaoks on taimed toodud Hollandist. Keskel on Kasahstani rahva ühtsust esindav Altyn Shanyraqi monument, mis on loodud 137 metallelemendist, mis sümboliseerivad 137 Kasahstani Vabariigi territooriumil elavat rahvust. Parki on paigaldatud suur lipuvarras kõrgusega 50 meetrit. Suur rauast jalakäijate sild ühendab parki Al Farabi väljakuga, mis sümboliseerib üleminekut linna ajaloolisest minevikust tänapäeva.


Põlvnemise tuvastamine kohtus

Põlvnemist kui perekonnaõiguslikku õigussuhet on võimalik tuvastada lasta kohtul.

Perekonnaseaduse kohaselt võib isaduse tuvastada kohus, kui lapse sünni ajal ei olnud lapse ema abielus või kui isadust ei ole ükski mees omaks võtnud. Kohus võib isaduse tuvastada ka juhul, kui varasem isadus on vaidlustatud ning kohus on tuvastanud, et laps ei põlvne mehest, kelle isadus vaidlustati. Isaduse tuvastamine on niisiis võimalik vaid juhul, kui kedagi ei ole veel lapse isana rahvastikuregistrisse kantud. Kui rahvastikuregistris on aga isakanne olemas, tuleb isaduse tuvastamiseks eelnevalt vaidlustada eelnev kanne.

Olenevalt sellest, kas põlvnemist tuvastatakse elavast või surnud isikust, käib põlvnemise tuvastamine kohtus hagimenetluse või hagita menetlusena. Olemuslikult on tegu mõlemal puhul kujundushagiga, kuivõrd kohus loob tuvastamise tulemusena õigussuhte, mis eelnevalt puudus.

Riigikohus on leidnud, et samadel põhimõtetel on võimalik tuvastada põlvnemist ka emast. Küll aga ei ole võimalik kaheastmeline põlvnemise tuvastamine, st põlvnemise tuvastamine vanavanemast.

Ka ei saa tuvastada lapse isana doonorit, kelle seemnerakke on kasutatud kunstlikuks viljastamiseks.


Lestrem

Väike põllumajandus- ja kergetööstuslinn asub u. 13 km Béthune'ist põhjas ja 31 km Lille'ist läänes, teede D122, D178 ja D975 ristumiskoha ümbruses, Lawe jõe kallastel.


Lières

Lières asub u. 16 km Béthune'ist loodes ja 53 km Lille'ist läänes, teede D185 ja D91 ristumiskoha ümbruses, Nave'i jõe kallastel.


Julius Jürgenson

Julius Jürgenson (31. mai 1892 – 13. oktoober 1927) oli Eesti, Venemaa ja Ukraina sõjaväelane, esimene Eesti sõjaline esindaja Lätis.


Hennapunane

Hennapunane on pruuni poole kalduv punakas värvitoon, mille värvust seostatakse taimse värvaine hennaga värvitud naha või juuste värvusega.

Hennapunasena võidakse kirjeldada juuksevärvust.


Manšuk Mametova

Manšuk Mametova (kasahhi keeles Мәншүк Жиенғалиқызы Мәметова Mänšük Žiengalikõzõ Mämetova; vene keeles Маншук Жиенгалиевна Маметов; 23. oktoober 1922 – 15. oktoober 1943) oli Teise maailmasõja ajal Kalinini rindel 3. löögiarmee 21. kaardiväe laskurdiviisi 100. laskurbrigaadi kuulipildur.

Temast sai esimene kasahhi naine, kellele on antud Nõukogude Liidu kangelase aunimetus (NSV Liidu Ülemnõukogu andis selle talle postuumselt 1. märtsil 1944).


Yvette Chauviré

Yvette Chauviré (22. aprill 1917 Pariis – 19. oktoober 2016 Pariis) oli prantsuse balletitantsija, kes ühena vähestest pälvis austava nimetuse prima ballerina assoluta. Elas 99-aastaseks.

Pärast Pariisi Rahvusooperi Balletikooli lõpetamist võeti Chauviré 1934. aastal tantsijana Serge Lifari juhitud Pariisi Ooperi balletitruppi. 1938. aastal sai ta trupi juhtivaks solistiks ja 1941. aastal 24-aastaselt étoile'iks. Ta jätkas trupis tantsimist (vaheaegadega) kuni 1963. aastani. Tema tantsupartneriks on olnud teiste seas Rudolf Nurejev.

Lavakarjääri lõpetas Chauviré 1974. aastal Opéra Garnier' laval. Hiljem töötas ta balletipedagoogi ja koreograafina.


Nõukogude okupatsiooni muuseum (Kiiev)

Nõukogude okupatsiooni muuseum (ukraina keeles Музей радянської окупації) Kiievis Ukrainas on pühendatud Nõukogude režiimi kuritegude kujutamisele Ukrainas aastatel 1917–1991. Selle asutas 2001. aasta novembris Memorial ühing Vassõl Stus filiaali näitusena "Ei tohi unustada: Kommunistliku inkvisitsiooni kroonika." Aastatel 2001–2007 kasvas ekspositsioon täisväärtuslikuks muuseumiks. 30. mail 2007 sai see oma praeguse nime.


Cyprus Broadcasting Corporation

Organisatsioon asutati 1953. aastal Cyprus Broadcasting Service nime all ja kannab oma praegust nime alates 1960. aastast. CyBC edastab kolme tele- ja nelja raadioprogrammi, mida edastatakse maapealselt VHF või UHF/VHF kaudu ja otseülekandena interneti kaudu. Programmid edastatakse kreeka, türgi ja inglise keeles, ülekaalus on kreeka keel. Türgi keeles edastatakse 11 tundi päevas.


Claude Bessy

Claude Bessy (sünninimi Claude Jeanne Andrée Durand; sündinud 21. oktoobril 1932 Pariisis) on prantsuse balletipedagoog, koreograaf ja endine balletitantsija.

Aastatel 1942–1946 õppis Bessy Pariisi Rahvusooperi Balletikoolis. Pärast selle lõpetamist 1946. aastal 13 aasta vanuses võeti ta tantsijana Pariisi Ooperi balletitruppi, kus ta alustas rühmatantsijana. 1952. aastal sai ta trupi juhtivaks solistiks ja 1956. aastal 24-aastaselt étoile'iks. Lavakarjääri lõpetas Bessy 1975. aastal.

Aastatel 1970–1971 oli Bessy Pariisi Ooperi Balleti kunstilise juhi kohusetäitja ja 1972–2004 École de danse de l'Opéra national de Paris' direktriss. Tema õpilased olid näiteks Patrick Dupond, Manuel Legris, Laurent Hilaire, Marie-Claude Pietragalla ja Agnès Letestu.


Läti okupatsioonimuuseum

Läti okupatsioonimuuseum (läti keeles Latvijas Okupācijas muzejs) on muuseum ja ajalooline õppeasutus, mis asub Lätis Riias. See asutati 1993. aastal esemete eksponeerimiseks, dokumentide arhiveerimiseks ja avalikkuse harimiseks 20. sajandi 51-aastase perioodi kohta, mil Lätit okupeeris NSV Liit 1940–1941, seejärel Natsi-Saksamaa 1941–1944 ja seejärel taas NSVL aastatel 1944–1991. Teiste riikide tipptasemel esindajate Läti visiitide ametlikud programmid sisaldavad tavaliselt Okupatsioonimuuseumi külastust.

Asutus korraldab ka näitusi Nurgamajas – endises KGB peakorteris Riias.

Pärast 10 aastat kestnud rekonstrueerimistööd avati 1. juunil 2022 avalikkusele uus püsinäitus. Näituse avapäeval osalesid ka Läti president Egils Levits ja kultuuriminister Nauris Puntulis.


Mrs. Miniver

"Mrs. Miniver" on 1941. aasta Ameerika Ühendriikide draama- ja sõjafilm, mille lavastas William Wyler. Film põhineb Jan Strutheri 1939. aastal ilmunud samanimelisel romaanil. Teose produtseeris Sidney Franklin ja stsenaariumi kirjutasid Arthur Wimperis, George Froeschel, James Hilton ja Claudine West. Peaosades mängivad Greer Garson, Walter Pidgeon, Teresa Wright, Dame May Whitty, Reginald Owen, Henry Travers, Richard Ney ja Henry Wilcoxon. Film räägib tavalisest maal elavast Briti kodunaisest ning kuidas teda mõjutab teine maailmasõda.

Tegemist on 1942. aastal enim piletitulu teeninud filmiga. Teos nomineeriti 12le Oscari auhinnale, millest pälvis viis, k.a parima filmi Oscari. Wyler võitis parima lavastaja, Garson parima naispeaosatäitja ja Wright parima naiskõrvalosatäitja Oscari. "Mrs. Miniver" on esimene teist maailmasõda kujutav film, mis võitis parima filmi kategoorias, ning esimene film, mis pälvis viis nominatsiooni näitlejatöö eest.


Guram Odišaria

Guram Odišaria (sündinud 23. novembril 1951 Suhhumis) on gruusia kirjanik ja ühiskonnategelane.

Ta elab Thbilisis.

Alates 25. oktoobrist 2012 kuni 23. juulini 2014 oli Guram Odišaria Gruusia kultuuri- ja spordiminister.

Eesti keeles on ilmunud tema romaan "Presidendi kass" (Korela Film OÜ 2017, tõlkija Toomas Kall, illustraator Guram Odišaria)

Guram Odišaria on kirjandusfestivali Prima Vista raames külastanud 2017. aastal ka Eestit.


Melba

Melba on aed-õunapuu (''Malus domestica) sort.

See õunasort on keskmise suurusega, ümar või ümarkooniline, rohekaskollase ja kaetud triibulise karmiinpunaga koorega õun. Viljaliha on magushapu, hästi mahlane ja hea maitsega. Melba õunasort on keskmisekasvuline. Sellest õunasordist saab teha mahla ja magustoite. Puu on keskmise kasvuga, ümara võraga, hakkab varakult ja rikkalikult kandma. Vastuvõtlik kärntõvele ja puuviljamädanikule. Talvekindel. Külmhoones säilib vaid paar nädalat. Kasvukoha suhtes ei ole väga nõudlik. Kannab praktiliselt igal aastal. Tolmu annavad "Liivi kuldrenett", "Pärnu tuviõun".

Koristusaeg on augusti teine dekaad, säilib hoidlas kuni kaks nädalat. Kasvukoht peab olema päikeseline kuni nõrgalt varjuline, parasniiske, vett läbilaskev, viljakas muld. Talvekindlus on hea. Haiguskindlus: nõrgapoolne või keskpärane, tabab tihti tugevasti nii kärntõbi kui ka puuviljamädanik. Melba istiku suurus on 120-150 cm, kilepott 6L. Kõrgus on 350-400 cm ja laius on 150-200 cm. Suured viljad on üle 150 g. Melba töötas välja WT Macoun Ottawas Central Experimental Farmis 1898. aastal. 1924. aastal ilmus see kaubanduslikult ja kolm aastat hiljem sai see Ameerika Pomoloogiaühingult Silver Wilderi medali. Melba vanemad on McIntosh ja Liveland Raspberry. Melba järglased on: Caravel , Silva , Beverly Hills , Jamba 69 , Ranger , Pirja. Liveland Raspberry, tuntud ka kui madalvaarikas või punane põsk, on varajase hooaja õun, mis pärineb Leedu Livelandi provintsist. Nüüd on see haruldane, kuid see toodi Ameerika Ühendriikidesse 1883. aastal. Kui McIntosh aitab kaasa Melba lõhnavale, magushapukale maitsele, siis Liveland Raspberry mõjutab selle varajast küpsust ning annab selle õrna viljaliha ja õhukese naha. Avastatud: 1898, Kanada. Vanemad: McIntosh x Liveland Raspberry.


V12-mootor

V12-mootor on 12 silindriga sisepõlemismootor, mille kaks kuuest silindrist koosnev pank on paigutatud V-kujuliselt ümber ühise väntvõlli. V12-mootorid on vähem levinud kui V8-mootorid, kuid tavalisemad kui V10-mootorid. Esimene V12-mootor ehitati 1904. aastal võidusõidupaadis kasutamiseks ning hiljem levisid need luksusautode, paatide, lennukite ja tankide kasutusse tänu oma tasakaalustatud olemusele ja sujuvale jõuülekandele.

V12-mootoreid on kasutatud nii laevamootoritena, raudteevedurites, suure paigalseisva võimsusena kui ka mõnes Euroopa sport- ja luksusautos. V12-mootori iga pank toimib sisuliselt sirge kuue mootorina, millel on iseenesest täiuslik primaar- ja sekundaarmootori tasakaal.

V12-mootorite puudused hõlmavad lisakulusid, keerukust, hõõrdekadusid ning välist suurust ja kaalu, võrreldes vähem silindreid sisaldavate mootoritega. Mootorites, mille V-nurk on 60, 120 või 180 kraadi, on ühtlane tulistamisjärjekord. Mõned V12-mootorid kasutavad kahe silindripalga vahel 60-kraadist V-nurka.

V12-mootori kolm silindrit on igal ajahetkel jõukäigul, mis suurendab jõuülekande sujuvust, kõrvaldades lüngad jõuimpulsside vahel. 180-kraadise V-nurgaga V12-mootorit nimetatakse sageli kaheteistkümneaastaseks mootoriks.

V12-mootorite kasutamine autorallis on aga 21. sajandil haruldane. Teoreetiliselt võiksid V12-võidusõidumootori pöörlevad osad olla kergemad kui sarnase töömahuga risttasapinnalisel V8-mootoril, kuna V12-mootor ei vaja väntvõllile vastukaalu ega hoorattale nii palju inertsmassi. Lisaks on V12-mootori väljalaskesüsteem palju lihtsam kui risttasapinnalise V8-mootori oma, et saavutada heitgaaside impulsshäälestus.


Ivan Tertel

Ivan Tertel (valgevene keeles Іван Станіслававіч Тэртэль (Церцель), vene keeles Иван Станиславович Тертель; sündinud 8. septembril 1966 Pryvałkis Hrodna rajoonis Hrodna oblastis) on aastast 2020 Valgevene KGB ülem.

Tertel on Valgevene Vabariigi Julgeolekunõukogu liige.

Ta õppis põhikoolis Przewałkas, kuid keskkooli lõpetas Druskininkais. Nõukogude armees teenis ta aastast 1984 Tulas, aastal 1989 lõpetas ta Rjazani Kõrgema Õhudessantvägede Kooli. Aastal 1994 lõpetas ta Valgevene Vabariigi Rahvusliku Julgeoleku Akadeemia, aastal 1996 Hrodna Ülikooli ja aastal 2017 Valgevene Presidendi juures oleva Juhtimise Akadeemia.

Aastatel teenis ta Valgevene Vabariigi piiriteenistuses, oli Valgevene Vabariigi piiriväe 16. piiriüksuse operatiivosakonna teabe- ja analüütilise rühma juht.

24. novembrist 2008 kuni 16. detsembrini 2013 - Valgevene Vabariigi riikliku julgeolekukomitee majandusjulgeoleku tagamise ja korruptsioonivastase võitluse aseesimees. 16. detsembrist 2013 kuni 4. juunini 2020 - Valgevene Vabariigi riikliku julgeolekukomitee aseesimees. Ta oli Valgevene Vabariigi Julgeolekunõukogu alluvuses sõjalis-tehnilise koostöö ja ekspordikontrolli ning majandusvaldkonna julgeoleku ametkondadevaheliste komisjonide liige.

4. juunil 2020 määrati ta Valgevene Vabariigi riikliku kontrollikomitee esimeheks. Samal ajal arvati ta omal soovil ajateenistusest reservi sõjaväevormi ja sümboolika kandmise õigusega.


Sörwema - Sõrvemaa

Sörwema - Sõrvemaa on MTÜ Sörvemaa Pärimuse Seltsi tõlgitud ja avaldatud Sõrvemaast jutustavad peatükid Martin Körberi raamatust "Oesel einst und jetzt" (Saaremaa enne ja nüüd).


Vene sõjalaev, käi persse!

"Vene sõjalaev, käi persse!" (vene keeles Русский военный корабль, иди нахуй, otsetõlge "Vene sõjalaev, mine munni!") oli lause, mille ütles 24. veebruaril 2022 üks Ukraina piirivalvuritest Venemaa rünnaku ajal Ukraina territoriaalvetes asuvale Maosaarele Vene raketiristlejale Moskva. Fraas ja selle tuletised võeti laialdaselt kasutusele 2022. aasta Venemaa sissetungi ajal Ukrainasse puhkenud protestidel ja meeleavaldustel üle maailma. Nädalapäevad hiljem märgiti see fraas Ukraina postiteenistuse Ukrposhta postmargile.


Beth Chatto

Bessie Diana "Beth" Chatto (27. juuni 1923 Essex – 13. mai 2018 Essex) oli tuntud inglise aednik, õppejõud ja aiakujundaja.

Beth Chatto on tuntud oma mitmete aiakujunduste poolest, teda on nimetatud ka aiakujunduse grand old lady'ks. Inspiratsiooni oma aedade jaoks sai ta peamiselt Jaapani kuivaedadest.


Järviseutu piirkond

Järviseutu piirkond on majanduspiirkond Soomes Lõuna-Pohjanmaa maakonnas.

Piirkonda kuuluvad Alajärvi linn, Evijärvi vald, Lappajärvi vald, Soini vald ja Vimpeli vald.


Kuusiokunnati piirkond

Kuusiokunnati piirkond on majanduspiirkond Soomes Lõuna-Pohjanmaa maakonnas.

Nimi "Kuusiokunnat" tähendab soome keeles "kuus valda". See tähistab seda, mitu valda oli piirkonnas, kui see algselt loodi. Tänapäeval kuulub sinna ainult kolm valda.


Seinäjoki piirkond

Seinäjoki piirkond on majanduspiirkond Soomes Lõuna-Pohjanmaa maakonnas.

Piirkonnas elab 131 000 inimest ning see on Soome 8. piirkond rahvaarvu poolest.


Suupohja piirkond

Suupohja piirkond on majanduspiirkond Soomes Lõuna-Pohjanmaa maakonnas.

Piirkonda kuuluvad Isojoki vald, Karijoki vald, Kauhajoki linn ja Teuva vald.